KAHF LENGGONG OUTDOOR FESTIVAL 2023 "UNPLUG & RECONNECT" SASAR 1500 PENYERTAAN
 | Assalammualaikum semua. Ruby teruja untuk berkongsi dengan pembaca semua tentang program outdoor yang semakin mendapat permintaan. Tahun ini, selepas lawatan Ruby di kawasan Whitewater Rafting di Selama dan Ipoh, Perak. Ruby perhati banyak kawasan tapak perkhemahan menjadi lokasi pelancongan.
Para pengusaha kawasan tapak perkhemahan juga menyediakan fasiliti ruang memasak, makan, mandi dan tandas yang bersih. Setiap hari pasti ada tempahan dari pengunjung seluruh pelusuk dunia. Pelancong tempatan dan luar negara datang dan pasang khemah sendiri. Nampak best sangat!
Dari mata kasar nampak mudah dan "healing" kan? Ruby sekeluarga juga ingin mencuba berkhemah. Cuma, kami bimbang adakah kami perlu melabur membeli khemah dan barang keperluan dahulu atau mencuba dahulu berkhemah dengan menyewa barang-baran perkhemahan dahulu?
Ruby fikir, adalah lebih baik kami join aktiviti perkhemahan bersama penganjur yang bertauliah, ada panduan serta pasukan keselamatan. KAHF Lenggong Outdoor Festival 2023 adalah acara yang tepat untuk permulaan kami menyertai aktiviti outdoor bersama seisi keluarga. Setuju?
KAHF LENGGONG OUTDOOR FESTIVAL 2023 "UNPLUG & RECONNECT" SASAR 1500 PENYERTAAN

Outdoor Festival adalah acara yang unik di mana komuniti dan orang ramai dari pelbagai minat dan disiplin dalam industri dan aktiviti Outdoor bertemu.  Acara ini pertama kali dilancarkan pada tahun 2022 di Lenggong Perak dengan kehadiran lebih 30 komuniti dan lebih 1000 peserta dari seluruh Malaysia.
Dengan kebangkitan eko-pelancongan dan penghargaan terhadap keindahan alam semulajadi, program ini dapat memperkasa dan meningkatkan komuniti luar untuk menyertai acara istimewa ini.
KAHF Lenggong Outdoor Festival 2023 (ODF23) kembali diteruskan buat tahun kedua bermula
16 hingga 18 Jun ini di Resort Tasik Raban, Lenggong, Perak
 selepas kejayaan penganjuran buat julung kalinya tahun lalu.
Lenggong sekali lagi dipilih menjadi lokasi utama penganjuran kerana sambutan menggalakkan yang diterima tahun lalu selain keistimewaan bentuk muka bumi yang menarik serta bersesuaian untuk pelbagai aktiviti luar di samping mempromosikan daerah Lenggong dalam industri pelancongan Malaysia.
Lenggong diiktiraf sebagai
Tapak Warisan Dunia daripada
United Nations Educational, Scientific and Cultural Organization (UNESCO)
pada 2012
 seterusnya
Pengiktirafan pada 2021 Lenggong sebagai Geopark Kebangsaan oleh Jabatan Warisan Negara.
Bertaraf Negara, lokasi-lokasi pelancongan. Diakui oleh para penyelidik,
Lenggong Geopak yang berkeluasan 2,068 km2 kaya dengan pelbagai keunikan landskap batuan. Terdapat 27 Geotapak, 8 biotapak Warisan Biologi dan 18 tapak Budaya.
Lenggong masih mengekalkan kelestarian alam semulajadi dan semoga ia dapat menjana pendapatan rakyat melalui pelbagai kegiatan ekonomi seperti kawasan penginapan pelancongan, mengiktifkan Industri Kecil Sederhana (IKS), dan perlaksanaan program Kahf Lenggong Outdoor Festival 2023 adalah diantaranya.
Tahukah anda tiket untuk menyertai program ini hanya RM 120 sahaja? 3 hari 2 malam dan anda disajikan dengan pelbagai aktiviti outdoor.
Seronok kan? Jom daftar sekarang!

Timbalan Menteri Dalam Negeri yang juga Ahli Parlimen Lenggong, YB Datuk Seri Dr. Shamsul Anuar Nasarah
 berkata, “Penganjuran ODF 2023 dilihat sebagai medium dan platform penyatuan pelbagai aspek kehidupan rakyat Malaysia; antaranya gaya hidup sihat, aktiviti fizikal, lasak serta ekstrem yang menyantuni setiap lapisan umur masyarakat, dan juga kombinasi gabungan komuniti yang turut menyambung kepada pembangunan ekonomi setempat secara tidak langsung.’
“Saya melihat ODF2023 adalah bertepatan dengan waktunya dalam mewujudkan lebih banyak komuniti yang saling menyokong dan menyantuni usaha murni penganjuran festival yang sihat dan diterima semua.
Bertemakan 'Unplug & Reconnect', LOCCO selaku penganjur festival mengajak peserta ODF 2023 untuk bersantai sambil mengambil peluang bertukar pengalaman dan cerita melalui pelbagai aktiviti luar yang telah dirancang.
Festival ODF23 anjuran bersama LOCCO dengan kerjasama Majlis Daerah Lenggong (MDL) akan menyaksikan peminat aktiviti luar dari dalam dan luar negara berkumpul, meraikan kepelbagaian minat, dan berkongsi idea menerusi pelbagai pengisian seperti sesi forum, bengkel, penerokaan, dan persembahan muzik.

Antara aktiviti yang telah dirancang termasuklah aktiviti perkhemahan, Stand Up Paddling, berkayak, Bridge Rappelling dan memanah. Aktiviti merentas desa turut diteruskan tahun ini selain beberapa aktiviti baharu yang diperkenalkan seperti
ODF Ride, Lake Flying Fox, Flatland Skimboarding dan Tree Climbing
. Beberapa bengkel turut dijalankan seperti
handmade paracord, ultralite hiking, rope & climbing, pembuatan sabun organik serta bengkel keselamatan dalam air.

Selain itu, bagi merancakkan perjalanan ODF23, sesi perkongsian dan forum turut disenaraikan termasuklah
Cerita Kedai Kopi, Sembang Bawah Fly, kesedaran komuniti dan klinik kayuhan basikal.
 Peserta juga akan disajikan dengan persembahan muzik santai pada waktu malam oleh kumpulan band muzik gig dan tempatan seperti
Teman Lelaki, Cisco, Nami, The Mirza dan
 ramai lagi.

KAHF BERI FREE FLOW PRODUK SELAMA 3 HARI
Lebih menarik, penganjuran tahun ini turut dijenamakan sebagai “KAHF LENGGONG OUTDOOR FESTIVAL 2023”’ selepas menerima penyertaan Kahf selaku penaja utama. Kahf merupakan jenama penjagaan diri dan dandanan lelaki yang halal dari Indonesia yang menawarkan rangkaian produk seperti pencuci muka, minyak wangi, dan pelindung matahari.

Kahf adalah jenama penjagaan diri dan dandanan lelaki yang halal dan berinspirasikan alam semula jadi yang menawarkan rangkaian produk seperti pencuci muka, EDT, pelembap dan penjagaan janggut. Dengan formulasi lembut dan imej moden untuk membangkitkan faedah fungsional, emosi dan rohani, Kahf sentiasa berusaha untuk mengutamakan kualiti dalam menyokong gaya hidup aktif lelaki.

Agung Andrian, Ketua Kumpulan Perniagaan Antarabangsa Paragon
 berkata, “Kami berada dalam misi untuk mempromosikan pengalaman dandanan yang terbaik -- semula jadi, lembut, halal dan thayyib untuk meningkatkan nilai kehidupan lelaki.
Penyertaan Kahf sebagai penaja utama adalah sebagai usaha untuk mendekati pengguna Kahf selain memperkenalkan rangkaian produk Kahf melalui aktiviti kegiatan luar dan gaya hidup aktif masa kini.
Buat pengetahuan semua, kisah penubuhan Kahf bermula dari pelancarannya pada hari jumaat dan diinspirasikan dari Surah Al-Kahfi. Produk Kahf sesuai untuk pengguna dari usia 18 -35 tahun. Kahf merupakan jenama penjagaan kulit lelaki yang halal dan diilhamkan oleh alam semula jadi yang sentiasa berusaha mengutamakan kualiti dalam menyokong gaya hidup aktif lelaki.
Kahf membawa slogan #JalanYangKuPilih untuk menunjukkan komitmen dalam menyebarkan pengaruh positif yang boleh menemani lelaki dalam setiap jalan yang dipilih untuk menjadi manusia yang lebih baik dan memberi manfaat kepada orang di sekeliling mereka.
Sebagai sebuah jenama yang menyokong aktiviti harian lelaki, Kahf akan terus bekerjasama dengan pelbagai komuniti gaya hidup lelaki untuk bersama-sama menyebarkan kebaikan mengikut jalan yang mereka pilih.”
KAHF LENGGONG OUTDOOR FESTIVAL 2023
Menyasarkan
lebih 1500 penyertaan
, ODF23 didukung lebih 35 kumpulan komuniti dan turut dimeriahkan dengan tajaan oleh
ANBOT, HAUSBOOM, BOOM+, Lost World of Tambun dan Kembara Meals serta disokong oleh rakan strategik termasuklah RNR Adventures, Skycamp, Santrav, Rileklah, Pretty World, 30 Ascend, Project Vacation, Santrav, Tanjak, KKTM Lenggong, Decathlon dan Nomadism
.

Menurut
Tuan Haji Shamsul Bahrine Zainuzzaman, Pengarah Kahf Lenggong Outdoor Festival
, "Manfaat bagi pengunjung dan vendor yang menyertai Kafh Lenggong Outdoor Festival 2023 tahun ini adalah ia lebih meriah dan sesuai untuk semua. Kita menyajikan pelbagai aktiviti selama 3 hari 2 malam dengan menghimpunkan pelbagai aktiviti untuk pelbagai lapisan masyarakat. Komuniti yang hadir ada dari pelbagai kegemaran, jadi kami akan menyediakan kepelbagaian agar semua pengunjung menyertai mana-mana program atau aktiviti yang mereka ingin cuba.
Jadual program semua telah disediakan, anda hanya perlu mendaftar dengan operator yang menguruskan program tersebut. Kebanyakan masa anda di Kahf Lenggong Outdoor Festival 2023 adalah berkonsep "free and easy". Lebih kepada untuk pengunjung
Unplug & Reconnect
 yang bermaksud bebaskan diri sebentar daripada kesibukan dunia dan beri peluang kepada diri anda untuk bersama dengan alam semulajadi yang terbentang luas di Lenggong, Perak.
Kahf Lenggong Outdoor Festival mempunyai harapan ingin merapatkan komuniti, meraikan dan berkongsi minat bersama masyarakat. Sama ada anda pendaki, pejalan kaki, penunggang basikal, pemilik karavan dan pencinta alam. Kahf Lenggong Outdoor Festival adalah destinasi tepat.
Kesedaran kepada pendatang baru dengan memperkenalkan pelbagai aktiviti
outdoor
 dan memberi peluang untuk mereka mengalami sendiri bagaimana suasama perkhemahan dan festival. Selain itu, sesi menambah ilmu di program Cerita Kedai Kopi, malah anda boleh menyertai pelbagai bengkel yang disediakan seperti Bengkel Bushcraft, Perkhemahan 101, Survival 101 dan perkongsian bersama Pencipta Kandungan 101. Anda tidak akan bosan di sini.
Di Kahf Lenggong Outdoor Festival juga kami ingin memperkasakan konomi dengan mencipta peluang perniagaan kepada usahawan tempatan dan organisasi. Anda boleh sertai sukan
outdoor
, sukan air, rappeling, panjat pokok, memanah, berbasikal dan pelbagai aktiviti yang disediakan oleh operator tempatan yang bertauliah dan mengutamakan keselamatan. Hanya 5 aktiviti yang memerlukan bayaran, selebihnya percuma untuk disertai.
Di Kahf Lenggong Outdoor Festival juga akan ada persembahan artis tempatan yang akan menghiburkan pengunjung semua. Festival makanan dari usahawan tempatan terutama dari penduduk Lenggong sendiri turut diadakan selama 3 hari bermula seawal dari 6 pagi hingga 10 malam. Harga sangat berpatutan dan tidak sama di KL tau." seloroh beliau.
PERKHIDMATAN SHUTTLE VAN DARI KTM KUALA KANGSAR KE RESORT TASIK RABAN
Buat anda yang terfikir tentang pengangkutan. Anda boleh menaiki KTM dari mana-mana stesen dan turun ke stesen KTM Kuala Kangsar. Tempah slot shuttle van untuk terus hantar ke ODF Resort Tasik Raban pada hari Jumaat.
Manakala untuk pulang pada hari Ahad anda juga perlu tempah penghantaran pulang ke KTM Kuala Kangsar. Hubungi +601119778027 untuk pilih Trip anda.

Jualan tiket masih dibuka. Untuk peminat aktiviti luar yang ingin menyertai ODF23, boleh membuat pembelian tiket di laman sesawang
www.outdoorfest.my
OUTDOOR FEST
 |
FACEBOOK
 |
INSTAGRAM


Samsung Galaxy Z Flip3 5G: Ulasan Penuh

Samsung Galaxy Z Flip3 5G: Ulasan Penuh | Assalammualaikum semua! Kali ini Ruby ingin berkongsi ulasan penuh tentang telefon pintar yang futuristics ini dengan lebih menyeluruh. Ulasan untuk bahagian-bahagian tertentu di Galaxy Z Flip3 5G yang Ruby ingin highlights, Ruby akan buat artikel khas. Agar ia lebih jelas dan padu! Hehehe.
Okay, berbalik kepada ulasan penuh telefon ini setelah
Pandang Pertama
. Dari mata, turun ke hati. Seterusnya cek tabung. Hahaha. Apabila jenama Samsung buat pengumuman di Galaxy Unpacked. Korang kena join, Samsung pasti ada teknologi baru dan mesti ada yang tangkap jiwa anda.
Samsung Galaxy Z Flip3 5G: Ulasan Penuh
Setiap orang mempunyai cara bagaimana ingin menggunakan telefon pintar. Malah tujuan kehidupan kita juga berbeza. Kita seharusnya menghargai kehidupan kita. Ukur baju di badan sendiri. Teknologi dicipta untuk membantu manusia. Jadi, manfaatkannya dengan cara yang kita selesa. Sayangi diri kita. Itu paling penting. Telefon pintar seharusnya teman peribadi yang tiada galang gantinya.
Penggunaan telefon pintar tidak tertumpu kepada remaja, wanita atau lelaki bekerjaya, ibu bapa yang sudah pencen. Jika ia memudahkan mereka, kenapa perlu menyekat dunia mereka dari terbuka? Ruby sering melihat ada yang menggunakan telefon pintar sekadar untuk video call anak dan cucu. Ada yang menggunakan telefon pintar dipenuhi dengan
tripod, ring light, power bank
 dicucuk.
Telefon pintar adalah pembantu kita, kenapa perlu kita jadi hectic bersama telefon pintar. Betul tak?
Galaxy Z Flip3 5G ternyata membuka lembaran baru dalam kehidupan Ruby. Dari membuka kotak, mengemas kini perisian dan menggunakannya. Ia adalah pengalaman yang sangat berbeza. Walaupun pernah ada pengalaman menggunakan telefon pintar yang boleh dilipat.
Galaxy Z Flip3 5G ternyata berbeza.
Warna Segar Mengikut Personaliti Anda
Percaya atau tidak, pemilihan telefon pintar pada masa kini bergantung kepada penampilan seseorang? Ada yang memiliki personaliti klasik, ceria dan serius. Walau apa pun personaliti anda,
Galaxy Z Flip3 5G pasti akan menonjol. Ruby menyukai warna klasik dan cerah. Cerah yang lebih kepada pastel. Semasa melihat Galaxy Z Flip3 5G, Ruby sudah menyukai warna Phantom Black.
Niat dalam hati, nak telefon pintar futuristics tetapi dalam masa yang sama risau tidak mahu nampak comot. Cantiknya warna Cream. Tapi, Ruby ni lasak. Dilema betul! Kedua-dua warna ini sesuai dengan penampilan Ruby. Sebagai ibu, sebagai blogger, sebagai influencers, sebagai isteri, sebagai pekerja dan usahawan. Jadi, ia adalah
love hate situation
.
Samsung ni paling Ruby suka adalah mereka ni faham kegelisahan pengguna. Sesuai ke telefon ni untuk aku? Lepas tu anda buka sahaja laman web Samsung atau lihat hashtag media sosial #GalaxyZFlip35G, maka berlambaklah keluar gambar dan video. Kita boleh membayangkan warna itu sesuai dengan kita atau tidak. Oleh kerana itu, Ruby fikir Why not try Cream? Lagi pula Galaxy Z Flip3 5G ni kan comel. Hahaha.
Reka Bentuk Padat
Telefon pintar bersaiz penuh yang boleh dilipat agar sesuai dengan poket bersaiz kecil. Reka bentuk kompak yang dilipat secara visual dan 4.2 "ini memberikan kemudahan terbaik untuk setiap pergerakan anda. Diukur secara menyerong ketika dilipat, merangkumi sudut bulat.

Cover Screen Luar Biasa
Skrin Penutup 1,9 inci memaparkan pelbagai pemberitahuan dan membolehkan anda berinteraksi secara intuitif dengannya. Anda juga boleh mengambil gambar selfie menggunakan Kamera Belakang Dwi dan melihat pratonton di skrin penutup ikonik. Diukur secara menyerong, ukuran Skrin Penutup Galaxy Z Flip3 5G adalah 1.9" di segi empat penuh dan 1.8" dengan penjuru sudut bulat; kawasan yang dapat dilihat sebenarnya kurang kerana sudut bulat dan lubang kamera.

Walaupun saiz kecil, ia sangat membantu urusan harian Ruby. Dari menjawab panggilan dengan pembesar suara, kemudian notifikasi mesej terus terpapar, paparan senarai muzik yang sedang dimainkan dan boleh mengambil gambar dari skrin comel itu. Ruby rasa kehidupan sangat lengkap. Inilah rutin harian Ruby.
Material Luaran Yang Lebih Berkualiti
Galaxy Z Flip3 5G dibuat dengan bingkai aluminium terkuat di lipat kami, melindungi engsel supaya anda dapat membuka dan memberi tumpuan kepada perkara penting. Penutup Depan dan Penutup Belakang pada Galaxy Z Flip3 5G diperbuat daripada kaca paling teguh pada Galaxy Z.
Mod Flex
Mengambil gambar dengan lebih mudah daripada yang anda dapat sebelumnya dengan mod Flex. Dengan pegangan tangan yang stabil, yang perlu anda lakukan ialah menyesuaikan sudut dan mundur untuk selfie bebas tangan. Aplikasi tertentu mungkin tidak menyokong mod Flex. Mod Flex disokong pada sudut antara 75 ° dan 115 °.

Kalis Air
Galaxy Z Flip3 adalah telefon pintar lipat kalis air pertama di dunia, dengan penarafan IPX8. Ia boleh bertahan dalam 1.5 meter air tawar sehingga 30 minit. Galaxy Z Flip3 5G dinilai sebagai IPX8. IPX8 berdasarkan keadaan ujian untuk tenggelam dalam air tawar hingga 1.5 meter sehingga 30 minit. Tidak dinasihatkan untuk penggunaan di pantai atau di kolam renang. Tidak tahan habuk.
Cip Terpantas Di Galaxy Z
Pemproses 5nm dikuasakan oleh GPU, CPU dan NPU yang ditingkatkan. Tambahkan RAM 8GB, dan Galaxy Z Flip3 5G memberikan prestasi permainan untuk memenuhi keperluan anda untuk kelajuan. Memerlukan sambungan 5G yang optimum. Kelajuan sebenar mungkin berbeza bergantung pada negara, syarikat penerbangan dan persekitaran pengguna.
Bixby! Bixby! Bixby!
Sejak mengenali Bixby, banyak yang telah dia bantu Ruby. Kadang-kadang Ruby sengaja bersembang dengan Bixby. Macam bantu Ruby bila nak bercakap sikit dengan seseorang. Bixby, can you check today weather? Hi Bixby! Bixby tell me something good today? Hehehe.
Bateri 3,300mAh
Sama ada anda memiliki Galaxy Z Flip3 5G 128GB atau 256GB, bateri yang disediakan adalah 3,300mAh. Bagi Ruby, inilah kekurangan Galaxy Z Flip3 5G. Satu je kekurangan. Kelebihan terlalu banyak. Jadi, Ruby akan menjaga telefon pintar comel ini dengan sebaiknya. Pastikan pasang aplikasi yang benar-benar anda guna sahaja. Sentiasa cek notifikasi bar dan aplikasi yang sedang aktif. CLOSE ALL!

Jom Sertai #TeamFlip

Mulai sekarang hingga 21 September 2021, pra-pesanan Galaxy Z Flip3 5G sekarang untuk menerima e-baucar bernilai RM600 untuk dibelanjakan di
Samsung Malaysia Online Store
 dan kekal bebas daripada jaminan standard dengan nilai perlindungan Samsung Care + bernilai RM699, percuma selama 1 tahun!
Untuk mengetahui lebih lanjut mengenai tawaran pra-pesanan, sila lawati:
http://www.samsung.com/my/offer/mobile/galaxy-preorder-2021/
Untuk membuat pra-pesanan Galaxy Z Flip3 5G terkini, sila lawati pautan di bawah:
www.samsung.com/my/smartphones/galaxy-z-flip3-5g/buy
/


FABULOUS FRIDAY PRESENTS RUTH SAHANAYA

FABULOUS FRIDAY PRESENTS RUTH SAHANAYA
 | Fabulous Friday November membawakan Ruth Sahanaya! Buat yang mengenali diri penyanyi kecil molek yang disapa Uthe ini, pasti sentiasa terbayangkan persembahan bertenaga dan vokalnya yang cukup menawan dan menghiburkan.
Sudah lama betul tidak mendengarkan rangkaian lagu-lagu Uthe dibawakan secara live di mana-mana pentas besar di Kuala Lumpur. Atas dasar kerinduan itu, Shiraz Projects membawakan penyanyi yang cukup terkenal dengan lagu Kaulah Segalanya, lagu yang sudah berusia 30 ini di pentas berprestij Dewan Filharmonik Petronas.
FABULOUS FRIDAY PRESENTS RUTH SAHANAYA

Fabulous Friday: Ruth Sahanaya
Tarikh: 11 November 2022
Hari: Jumaat
Masa: 8:30 malam
Lokasi: Dewan Filharmonik Petronas.
Penyanyi genit ini bakal muncul dalam rangakaian Fabulous Friday pada tarikh 11 November 2022 pada pukul 8.30 malam. Bakal membawakan lagu lagunya yang cukup ikonik dan terpahat lama di hati dan perasaan khalayak, penyanyi kelahiran Bandung ini pastinya ditunggu-tunggu.
Buat
 Shirazdeen Karim, Ketua Pegawai Eskekutif Shiraz Projects
., “Kami sudah membawakan beberapa kumpulan dalam rangkaian Fabulous Friday yang terdahulu dan sambutan yang diberikan sangat mengalakkan. Sudah tiba masanya kami membawakan seorang penyanyi legenda dari seberang untuk khalayak di Kuala Lumpur dan kami sangat berbesar hati mempersembahkan Ruth Sahanaya buat peminat di Malaysia.”
Dalam rangkaian Fabulous Friday terdahulu, beberapa kumpulan telah muncul di Dewan Filharmonik Petronas dan sambutan yang diberikan kepada mereka sangat menggalakkan dan di luar jangkaan. Antaranya ialah Wings, Kunto Aji, Akasha dan Maliq & D’Essentials. Ruth pasti tampil bergaya dalam busana yang sentiasa mempesonakan dan akan menambahkan lagi keserian Dewan Filharmonik Petronas.
Penyanyi yang pernah memenangi anugerah The Best Selling Album di Anugerah Industri Musik Indonesia dan The Best Selling Indonesian Album di Anugerah Industri Muzik Malaysia 1999 ini sudah 35 tahun berada dalam industri muzik dan sudah semestinya kita sama-sama meraikan kemeriahan dan kemantapan Ruth Sahanaya pastinya di Fabulous Friday: Ruth Sahanaya, November ini!
TIKET FABULOUS FRIDAY PRESENTS RUTH SAHANAYA

Tiket-tiket berharga RM700 (Meet and Greet), RM400 (Diamond) dan RM300 (Platinum) boleh diperolehi mulai 13 Oktober 2022 di
www.dfp.com.my


Samsung Galaxy Buds Pro Selesa Untuk Wanita Berhijab | Assalammualaikum semua! Kembali lagi dalam segmen Samsung Di Hatiku. Hahaha. Ruby akan kongsikan gadget seterusnya yang menjadi teman sepanjang masa selain telefon pintar. Ruby menggunakan Samsung Galaxy Buds Pro sudah hampir dua minggu. Memang bergaya! Walau hanya
work from home
, kadang-kadang memandu keluar beli barang dapur dan selesaikan urusan rasmi. Peranti ini amat penting dan wajib dimiliki oleh semua orang. Ruby rasa selesa apabila peranti ini sentiasa bersama. Samsung Galaxy S21+ dan Samsung Galaxy Buds Pro. Memang gandingan sepadan! Jadi, Ruby nak kongsikan dengan pembaca semua tentang apa yang best sangat dengan peranti Samsung Galaxy Buds Pro ni. Ruby akan cerita dengan lebih lengkap dan sempoi. Harap dapat membantu pembaca yang mencari kelaianan dalam koleksi
headphones / earphones.
Samsung Galaxy Buds Pro Selesa Untuk Wanita Berhijab
Ini adalah earbuds tanpa wayar yang sebenar! Memiliki teknologi pro-grade untuk bunyi yang mendalam dan Intelligent ANC membolehkan kita beralih antara penghapusan bunyi atau suara ambien yang dapat disesuaikan dengan suasana. Samsung Galaxy Buds Pro adalah pilihan yang tepat. Bernilai RM 799, di dalam kotak ini terdapat Samsung Galaxy Buds Pro dalam warna Phantom Black kegemaran Ruby. Kemudian disertakan sarung silikon sebanyak 3 pasang dan berlainan saiz. Ruby hanya menggunakan sarung silikon yang tersedia di Galaxy Buds Pro sebab lubang telinga kecil. Hehehe. Seterusnya wayar USB untuk mengecas jenis type-C. Bawakan suara studio kepada anda dari pembesar suara 2 hala yang kuat dengan
Sound by AKG
.

Rekaan yang kemas dan bergaya kan? Anak-anak Ruby nampak Galaxy Buds Pro ni terus dia cakap ibu macam Hanna! Maka bermulalah perbualan kami.
Ibu: "Hanna mana pula kan?"
Adam: "Hanna Moon tu ibu!"
Ibu: "Hanna Moon tu siapa? Sailormoon ke?"
Adam: "Bukan ibu! Hanna yang pakai earbuds warna putih."
Ibu: "Ohh yang cerita drama Korean
The Uncanny Counter
 tu ya?. Apabila mereka ada misi, semua pakai earbuds warna putih? Best kan cerita tu?"
Adam: "Ha'ah ibu, mereka tangkap roh jahat."
Maka, berterusan kami bersembang tentang earbuds dan drama tu. Hehehe.
Samsung Galaxy Buds Pro ni rekaan dia kemas dan licin. Maka, untuk wanita berhijab tidak perlu risau jika earbuds nampak terbonjol di telinga. Sebab tiada apa yang kelihatan. Selesa pun ya. Apabila pakai hijab, mod Active Noise Cancelling (ANC) dan mod Ambient amat memainkan peranan.

Active Noise Canceling (ANC), Ambient Sound Dan Auto Switch.
ANC membuatkan kita lebih fokus apabila menerima panggilan atau mendengar muzik. Selain itu, ia membuatkan kita fokus apabila melakukan suntingan video. Al maklumlah blogger dan influencers memang wajib menghasilkan kandungan yang bermanfaat. Jadi, menyunting video dimana-mana sahaja memang best. Tambahan pula musim pandemik ni semua ahli keluarga berada di dalam rumah. Tiada gangguan selepas mod ANC kita pilih. Hehehe. Active Noise Cancelling (ANC) pada Galaxy Buds Pro mengawal hingga 99% kebisingan latar belakang. Mikrofon di bahagian dalam dan luar memantau kebisingan dalam masa yang sama. Pilih mod ANC dan kemudian pilih High atau Low untuk menyesuaikan level sunyi yang diinginkan.

Anda tidak perlu risau jika perlu tukar-tukar mod. Fungsi Voice Detect dengan serta-merta beralih dari ANC ke suara Ambient apabila mendengar suara anda. Seperti ketika Ruby menggunakan ANC untuk menyekat kebisingan dalam rumah, tiba-tiba Adam panggil dan ingin bertanya soalan tentang kerja sekolah. Maka, mod ANC mati secara automatik semasa Ruby bercakap. Peranti pintar ini menukar mod kepada perbualan anda, walaupun anda sedang menggunakan mod ANC atau mod Ambient, Voice Detect akan menurunkan kelantangan muzik anda dan memfokuskan mikrofon pada orang yang sedang bercakap dengan anda.
Ambient Sound
 bermaksud anda tidak perlu mengeluarkan earbud anda untuk menyertai perbualan. Anda dapat mendengar suara dengan jelas dalam masa yang sama. Dengan algoritma pintar meningkatkan jumlah persekitaran melalui empat tahap, anda tidak akan kehilangan bahagian penting dalam perbincangan.

Auto Switch
 on Galaxy Buds Pro mengesan apa yang paling menekan dan mengalihkan sambungannya ke peranti tersebut dengan serta-merta. Oleh itu, semasa anda menonton filem di tablet dan mendapat panggilan, Galaxy Buds Pro menukar audio ke telefon anda. Kemudian setelah anda menutup telefon bimbit, Galaxy Buds Pro menyambung kembali ke tablet dengan lancar - beralih dari peranti ke peranti tanpa anda menyentuh skrin.
Bagaimana Samsung Galaxy Buds Pro Berfungsi?
Galaxy Buds Pro dibahagikan kepada beberapa lapisan untuk menunjukkan lokasi pembesar suara, woofer, tweeter dan ventilasi udara.

Lakukan panggilan tanpa bunyi yang mengganu fikiran anda. Panggilan berkualiti terbaik untuk earbuds tanpa wayar bermaksud anda kurang mengeluarkan suara dan suara yang lebih jelas semasa membuat panggilan di rumah atau di mana-mana. Dengan tiga mikrofon terbina dan unit pengambilan suara, setiap perkataan jelas. Reka bentuk penonjolan yang rendah meminimumkan hubungan angin, sementara penyelesaian pelindung angin yang canggih menyekat suara angin semasa panggilan.
360 Audio Dolby Atmos®
Alami 360 Audio dengan teknologi Dolby Head Tracking ™, Galaxy Buds Pro menempatkan anda ke pusat video, filem atau rancangan TV kegemaran anda. Sensor penjejakan gerakan pintar menentukan arah suara semasa anda menggerakkan kepala anda. Dolby Atmos® akan membuat anda mendengar setiap perincian dengan lebih jelas, dan rasakan hubungan yang lebih mendalam dengan drama Korean tersebut.
SmartThings Find

Pasti anda tidak akan menyangka earbuds anda akan hilang dari pandangan mata. Jangan risau! Samsung telah menyediakan pengesan earbud. Hanya buka aplikasi SmartThings. Earbuds anda akan mengeluarkan bunyi bip sehingga anda dapat mencarinya dengan mudah di bilik anda. Malah anda dapat mencari lokasi terakhir Galaxy Buds Pro yang telah digunakan, walaupun ia tidak lagi dihubungkan ke telefon anda.
Lokasi peranti hilang yang dijumpai dengan SmartThings Find adalah lokasi perkiraan di mana isyarat peranti yang hilang dikesan. Aplikasi SmartThings Find hanya tersedia pada peranti Galaxy dengan Android 8 atau lebih baru.
Tiada Lagi Y Splitter Untuk Mendengar Bersama
Jika anda masih ingat lagi dengan Y Splitter. Pasti ada kenangan bersama apabila ingin mendengar lagu bersama kawan-kawan dan kita perlu guna peranti kecil iaitu Y Splitter. Sekarang, tidak perlu lagi! Gunakan Galaxy Buds Pro sahaja! Buds Together membolehkan anda menyambungkan dua set Galaxy Buds Pro ke telefon anda pada masa yang sama, sehingga anda berdua dapat mendengar senarai main BFF anda dengan kualiti suara yang berkualiti tinggi. ￼Ruby dan suami berkongsi playlist Spotify Premium yang sama. Ada kalanya muzik, drama dan video lucu yang kami dengar tidak sesuai untuk didengari oleh anak-anak. Ini adalah cara yang paling bagussssss.. hehehe.

Keselesaan Memakai Samsung Galaxy Buds Pro
Reka bentuk earbud klasik, reka bentuknya mengurangkan rasa tidak selesa apabila anda menggunakannya selama berjam-jam. Galaxy Buds Pro kekal di telinga anda dengan selamat ketika bersenam dan dengan saluran udara yang menyeimbangkan tekanan di telinga. Dengan tiga saiz hujung telinga untuk dipilih, anda boleh mengujinya untuk memastikan Galaxy Buds Pro anda sesuai dengan selesa dan selamat - dan dengan meterai yang baik sehingga ANC berfungsi dengan baik.￼￼

Saiz Yang Comel!
Saiz memang penting. Sebab Ruby suka bawa beg kecil kemana-mana. Bag legend Ruby ni boleh memuatkan pelbagai barang. Alhamdulillah Galaxy Buds Pro pun boleh masuk. 5cm x 5cm sahaja. Welcome on board!

Bateri Tahan Lama!
Pasti ramai menantikan penjelasan tentang bateri Galaxy Buds Pro. Hehehe. Ruby faham, kita semua risau tentang bateri. Kalau boleh, biar sehari 12 jam boleh guna Galaxy Buds Pro tanpa perlu risau mengecas selalu. Barulah hari-hari ku dipermudahkan segala urusan. Apabila anda menghidupkan Galaxy Buds Pro, anda perlu membuka bekas Buds Pro sepanjang ingin menggunakannya. Sekitar 5 jam masa bermain dengan 13 jam lagi di dalam bekas Buds Pro. Konsepnya adalah Galaxy Buds Pro perlu kita cas bekas Buds Pro dan secara automatik akan mengecas Buds Pro. Apabila kita menggunakan Buds Pro di telinga, bekas Buds Pro juga akan digunakan untuk memberi sambungan Bluetooth ke telefon pintar mengesan penggunaan Buds Pro. Jumlahnya jadi 18 jam bertahan. Itu kalau anda pilih ANC.
Apabila ANC dimatikan, anda mendapat jumlah 28 jam, dengan 8 jam masa bermain dan baki 20 jam masih lagi ada apabila anda simpan di dalam bekas itu. Sama ada anda mempunyai hari yang penuh dengan persidangan video, mengikuti rakan atau menjejak ke senarai musik kegemaran anda, Galaxy Buds Pro mempunyai kekuatan untuk membuat anda sentiasa berhubung dan mendengar.

Anda dapat lihat dua keadaan status bateri. Satu bateri di Buds Pro, satu lagi di bekas Buds Pro. Kedua-duanya berbeza kuantiti kuasa yang masih dimiliki. Anda juga boleh mengecas tanpa wayar bersama bekas Buds Pro atau gunakan teknik
Wireless PowerShare
 yang memberi anda dorongan semasa dalam perjalanan tetapkan Galaxy Buds Pro di bahagian belakang telefon pintar Galaxy anda untuk pengecasan tanpa wayar. Hebat kan?
Promosi Galaxy Buds Pro
Galaxy Buds Pro dijual dalam 3 warna iaitu Phantom Black, Phantom Violet, Phantom Silver. Setiap earbud digilap hingga berkilau tinggi sementara dalaman matte terasa lembut pada kulit anda.
Harga Semasa:
RM 799.00

Dapatkan Samsung Galaxy Buds Pro di kedai rasmi Samsung berdekatan anda atau beli secara dalam talian di laman web rasmi Samsung.
"Samsung Galaxy Buds Pro wajib dimiliki oleh semua. Teknologi ANC dan Ambient Sound sangat luar biasa. Ia adalah teman terbaik buat telefon pintar Samsung anda!" - Ruby.my
www.samsung.com
 |
www.facebook.com/SamsungMalaysia
 |
www.instagram.com/samsungmalaysia


Dibea G20 Mini Membersih Rumah Dengan Lebih Efisen.
 | Asalammualaikum semua! Hari ini Ruby ingin berkongsi tentang vakuum yang bijak lagi pandai. Hehehe. Kerja membersihkan rumah tidak tertumpu kepada suri rumah sahaja kan? Zaman sekarang, kita semua memainkan peranan untuk menjaga kebersihan. Tidak kira sama ada di rumah, di luar atau di pejabat. Kita seharusnya menjadi manusia yang menjaga kebersihan alam sekitar. Jadi, untuk rutin harian di rumah. Ruby memang akan menyapu dan mengemop setiap hari. Suami Ruby juga akan membantu apabila dia tiada kerja yang mustahak pada hari tersebut.
Dibea G20 Mini Membersih Rumah Dengan Lebih Efisen.
Apabila giliran Ruby pula busy, suami pula membersihkan rumah. Ada kalanya seminggu juga Ruby sibuk. Alhamdulillah setelah hampir 9 tahun usia perkahwinan, kami bertolak ansur demi keselesaan rumah tangga. Anak-anak pun jadi ringan tulang. Contoh melalui tauladan. Hehehe. Siapa yang tidak menyukai alat pembersih 2 dalam 1 (2-in-1)? Mesti anda semua suka kan! Pembersihan rumah secara berkala sebenarnya bermanfaat bagi anda dan keluarga kerana mencegah pengumpulan habuk dan alergen lain yang boleh mencetuskan alahan atau masalah pernafasan. Sekarang banyak dari kita juga bekerja dari rumah, ruang kerja yang bersih menjadikan persekitaran kerja yang kondusif. Bukan sahaja kita bekerja dari rumah. Anak-anak pun belajar dari rumah. Kerja sekolah, kelas dalam talian dan PdPR juga perlu dilaksanakan dengan konsisten serta berkualiti. Barulah guru sayang. Ibu dan ayah pun sayang apabila cemerlang dalam pelajaran.
Dibea G20 Mini
Namun, banyak yang merasa sukar untuk membersihkan rumah mereka dengan kerap dan sering menangguhkan tugas ini sehingga mereka mempunyai alasan yang cukup baik untuk melakukannya, walaupun dengan alat yang tepat, pengemasan dapat menjadi mudah.  Lihat pel vakum tanpa wayar terbea terbaru, G20 Mini yang akan menyelesaikan tugas, menjimatkan masa dan tenaga anda.
Model G20 Mini adalah pel vakum tanpa wayar pertama Dibea yang dilengkapi dengan skrin LED Pintar yang memaparkan tahap bateri, mod sedutan (kuat atau rendah) dan memberi amaran kepada anda jika vakum terlalu panas atau memerlukan pembersihan.  Dengan kemampuan daya sedutan 20,000 Pa, lampu LED terpasang di sikat kepala serta fungsi vakum dan pel, kini anda dapat menghabiskan lebih sedikit masa untuk pembersihan harian anda.
Tubuhnya yang ringan kurang dari satu kilogram bermaksud anda tidak perlu memusingkannya di sekitar rumah anda, dan muncung vakum yang berbeza membolehkan anda menyasarkan setiap sudut dan celah dengan mudah.  Kapasiti bateri yang besar 2600mAh memberi anda masa pembersihan tanpa gangguan selama 50 minit untuk menyingkirkan semua habuk, kotoran, serpihan makanan dari ruang tamu, bilik tidur, ruang makan, perabot dan juga komputer riba.

Peraduan Dibea Comment & Win Di Facebook Rasmi
 Shopee Malaysia
Mulai hari ini, G20 Mini akan tersedia secara eksklusif di Shopee dengan harga RM1059.  Untuk meraikan pelancaran Mini G20, Dibea memperlakukan pengguna Shopee dengan penjualan satu hari di mana pembersih vakum Mini G20 akan berharga RM899 semasa Jualan Mengejutkan sepanjang 27 Mei.
 Selain itu,
Dibea akan mengadakan pertandingan ‘Comment & Win’ yang akan berlangsung sehingga 6 Jun
.  Bagi mereka yang berminat untuk turut serta, ikuti Shopee MY di Facebook (https://www.facebook.com/ShopeeMY), seperti catatan di Dibea's G20 Mini, beri komen dengan hashtag
#iloveDibea, #iwantDibeaVacuum dan jemput tiga rakan anda untuk melakukan arahan yang sama.
Peraduan ini akan menyaksikan
lima (5) pemenang bertuah berjalan dengan baucar Dibea bernilai RM100 untuk membeli pembersih vakum G20 Mini dari kedai rasmi Dibea di Shopee.
  Pemenang akan diumumkan pada
11 Jun dan diberitahu melalui bahagian komen di Facebook.
Shopee 6.6 Awesome Sale
Bersempena dengan Shopee 6.6 Awesome Sale yang berlaku sekarang hingga 6 Jun, pengguna Shopee dapat menikmati potongan harga apabila mereka menggunakan baucar kedai Dibea sebelum mendaftar dengan dompet mudah alih ShopeePay: diskaun RM 40 dengan perbelanjaan minimum RM 900, potongan RM28 dengan perbelanjaan minimum  RM680 pada 27 Mei dan diskaun RM18 dengan perbelanjaan minimum RM450 dari sekarang hingga 6 Jun.

Anda tidak mahu terlepas tawaran menarik dari Dibea ini, terus ke
https://shopee.com.my/dibea.os
 dan berbelanja dengan mudah menggunakan ShopeePay!


Movie Review: Miimaland, Lakonan Seram Misteri Pertama Fattah Amin | Assalammualaikum semua! Alhamdulillah Ruby berkesempatan menonton filem Miimaland terlebih dahulu dan pihak MICO Studio Sdn Bhd membenarkan Ruby membuat ulasan filem secara jujur. Walaupun filem ini akan di tayangkan pada 24 September 2020. Tetapi, ini adalah salah satu cara penerbit ingin mendapat pendapat awal. Ruby tidak akan beri banyak spoiler. Mungkin satu spoiler. Boleh ke? Hahaha.
Movie Review: Miimaland, Lakonan Seram Misteri Pertama Fattah Amin
Miimaland mengisahkan sekumpulan "
content creator"
 yang menerima satu job luar biasa. Menerima tawaran melakukan aktiviti pengambaran di dalam kawasan tapak taman tema yang telah ditinggalkan lama iaitu Mimaland. Sepanjang proses mendapatkan "
content
" pelbagai perkara berlaku. Satu demi satu, ahli dari kumpulan mereka meninggal dunia akibat mengunjungi tempat tersebut. Mereka turut menerima cabaran yang menyeru semangat mistik di Miimaland tanpa disedari. Jadi, korang kena tahu. Ada yang harus dibiarkan! 👻👻👻
Treler Rasmi Filem Miimaland:
Barisan Pelakon:
Fattah Amin
 sebagai Ariel
Sophia Albarakbha
sebagai Elize
Farah Ahmad
 sebagai May
Zandra Ridhuwan
 sebagai Anak May
Camelia Natasya
 sebagai Suraya
Hazzy Alzeeq
 sebagai Hakim
Zalif Sidek
 sebagai Eric
Adam John
 sebagai Jimmy
Chelsea Esdher Wang
 sebagai Hyuna
Cindy Dahyun Ohn
 sebagai Jin
Liyana Yusof
 sebagai Mak Elize
Shyrim Hm
 sebagai Ayah Elize
Arahan:
Nevin Hiong
Klasifikasi:
P13
Durasi:
90 Minit
Kenapa Kena Tonton Filem Miimaland?
Filem ni
filem Seram yang pertama Fattah Amin
 lakonkan! Fuhh dia cabar kebolehan dia weeii. Jom lah support FA! Kemudian, lokasi mereka rakam filem ni bukan tempat biasa ya. Bukan bandar-bandar metropolitan. Mereka masuk hutan.
Hutan dara Mossy Forest
 kalau tak silap. Memang susah untuk merakam dan komitmen para pelakon dan kru produksi tu yang Ruby rasa amazing! Lepas tu
 bacaan mantera oleh May
 (Farah Ahmad) tu memang seram betul. Korang nak tau tak, Ariel (Fattah Amin) dan Elize (Sophia Albarakbha) tu ada kesilapan silam yang melibatkan anak. Kesian mereka. Perjalanan nak dapat anak sampai kena masuk ke alam mistik. Jeng jeng jeng.

Mossy Forest, Cameron Highlands. Sumber gambar dari
www.hikingmalaysia.com
Sebelum mereka semua memulakan ekspedisi ke Miimaland dan sebelum masuk ke alam mistik. Elize sudah sering
bermimpi buruk dan sering diganggu oleh jelmaan kanak-kanak perempuan,
Ruby ingat ini adalah "
badi
" akibat menggugurkan anak. Tetapi ia bukanlah disebabkan itu. Ia adalah gangguan disebabkan Ayah Elize seorang peneroka hutan dan telah membunuh keluarga di sana. ehhhh spoiler pula kan. Maaf!

Lakonan Fattah Amin semakin matang dan itu adalah
DNA
 beliau. Setiap pelakon perlu ada "
signature
" dalam diri mereka. Fattah Amin terkenal dengan lakonan yang versatile seperti
gentleman, cool
 dan
relax
. Tetapi di dalam Miimaland, Fattah Amin lebih matang. Lontaran suara lebih jelas dan konsep lakonan untuk filem yang
straightforward
 begini amat bersesuaian dengan beliau. Ekspresi wajah ketika keadaan panik, teruja, gembira dan penyayang berjaya ditonjolkan.
Manakala bagi pelakon wanita iaitu Sophia, ini adalah kali pertama Ruby melihat kemunculan beliau. Sangat
cantik dan fasih berbahasa melayu
. Ruby tidak tahu pelakon ni berbangsa apa. Cantik betul. Hahaha. Nanti nak interview Sophia semasa tayangan perdana filem Miimaland. Barisan pelakon Miimaland kesemuanya serba boleh. Semua memainkan watak dengan baik sekali. Ada
pelakon Korean dan dialog mereka dalam bahasa Hangul.
Comel betul Hyuna dan Jin tu.
Jalan Cerita Yang Disampaikan "straightforward"
Apabila menonton filem Miimaland, kita akan rasa seronok melihat filem dek kerana pelakon, cinematography, lokasi dan jalan cerita. Paling best adalah filem ini
straightforward
. Disarankan apabila masuk ke dewan pawagam, anda dah
switch off
 telefon pintar dan beri 90 minit menonton filem ni. Sebab semuanya berlaku cepat, tetapi anda terbuai dengan lokasi tempat menarik, konflik dan punca kenapa semua gangguan itu berlaku. Sedar-sedar dah habis.
Skala ruby.my: 9/10
Kenapa 9/10, sebab dialog di awal yang tidak berapa jelas dan kesan bunyi tidak konsisten. Mungkin kualiti speaker panggung tak Dolby ke?. Mungkin ia gimik pengarah untuk memaparkan bacaan jelas mantera di akhir-akhir. Skala ni subjektif ikut pendapat masing-masing. Nanti korang bagi tau apa pendapat korang pula k.
Sentuhan Pengarah Nevin Hiong Dari Kampung Drift Ke Miimaland
Jika anda tonton filem arahan Nevin Hiong, anda akan nampak
signature touch
 dari beliau. Suka kelajuan, efek jelas dan komposisi cinematography yang "
perfect
". Di dalam Miimaland, ada beberapa jin yang ditonjolkan, efek dari gangguan jin, lokasi di kawasan rumah kosong, hutan belantara, tasik dan rumah kampung. Penggunaan dron juga turut ada. Setiap kali gangguan berlaku, jin yang muncul adalah berlainan ya. Seram pula Ruby nak cerita
in detail
memalam ni
.

Nevin Hiong adalah anak kelahiran Johor berkelulusan
Sarjana Seni dalam komposisi muzik dari Jepun pada tahun 1995
. Beliau pada awalnya merupakan penerbit dan komposer muzik kreatif yang telah menghasilkan banyak lagu hit asli Asia antaranya "Xiao Wei", lagu Karaoke Mandarin terlaris tahun 2002. Di antara tahun 2011-2013, beliau mengorak langkah kerjayanya sebagai sinematografer bagi beberapa filem di Malaysia termasuk "Cerita Kita", “Highland Tower”, "Sniper", "Nasi Kangkang" dan banyak lagi.
Berpewatakan sebagai seorang yang pendiam, beliau sebenarnya seorang yang cepat belajar dan sangat fokus dengan apa yang diinginkan dalam menghasilkan sesuatu produk berkualiti. Beliau pernah menghasilkan filem Cina pertamanya "MoKissU" yang diterbitkan di Malaysia dan Taiwan pada tahun 2014. Tahun 2016, menjadi titik tolak beliau sebagai sutradara dengan filem pertamanya "
Kampung Drift"
. Filem ini mendapat ulasan yang sangat baik dan dikeluarkan di Malaysia, Singapura dan Brunei.

Filem Miimaland bakal menemui penonton seluruh Malaysia pada
24 September 2020
. Ruby berasa bersyukur dapat menonton lebih awal dari tayangan perdana dan tayangan utama. Semoga dengan cara ini dapat membantu industri perfileman Malaysia terus menghasilkan karya kreatif dan penyusunan jalan cerita lebih unggul.
Akhir kata dari Ruby, filem seram misteri Miimaland mengangkat lokasi
Pelancongan Tempat Berpuaka di Malaysia
. Selamat Menonton!
Sejarah Taman Tema Mimaland
Taman tema Mimaland yang dibina sekitar 1971 di Gombak telah ditutup sepenuhnya pada tahun 1993. Setelah penutupan taman tema ini pelbagai kisah mistik terjadi dan taman tema ini juga menjadi tumpuan para pemburu hantu.
Mimaland adalah taman tema hiburan di Gombak, Selangor, Malaysia. Ia dibuka pada tahun 1975 dan berhenti beroperasi pada bulan Mei 1994 setelah tanah runtuh merosakkan harta benda. Gerbang Mimaland masih wujud hingga kini.
Mimaland mula beroperasi pada tahun 1975. Nama Mimaland sebenarnya merupakan singkatan kata gabungan
Malaysia In Miniature Land
. Mimaland dibina di kawasan berbukit seluas 300 ekar di Ulu Gombak berdekatan Kuala Lumpur, disambung bersama jalan keluar ke jalan Gombak-Bentong lama. Ia dimiliki oleh Mimaland Berhad, anggota Magnum Group of Companies (sekarang Magnum Corporation).
Pembinaan Mimaland dilakukan secara berperingkat dan taman tema dibuka secara berperingkat. Fasa pertama Mimaland selesai pada tahun 1970, dan terdiri dari 24 motel, 5 chalet dan kolam renang. Antara tarikan utama, adalah 'taman haiwan prasejarah' yang mengandungi model dinosaur dengan ukuran yang sangat mengagumkan. Selain itu, Mimaland juga mempunyai tasik untuk berperahu dan memancing, '
giant maze
', dan juga kawasan merentas hutan. Nak tahu tentang Taman Tema Mimaland, boleh baca di
Oh! Media


RUMAH REHAT SELAMA INN PENGINAPAN SELESA DI SELAMA, PERAK
| Assalammualaikum semua. Salam Selama-nya di Hati. Persekitaran di daerah Selama sangat mudah di akses. Boleh dikatakan kita boleh memandu sendiri untuk ke setiap destinasi aktiviti dan lawatan. Namun, jika menggunakan aplikasi Waze atau Google Maps, anda mungkin akan mengalami masalah liputan Telco yang kurang memuaskan.
Jadi, pergi kemana-mana bersama Pemandu Pelancong dari Unit Pelancongan Majlis Daerah Selama adalah pilihan tepat untuk enjoy percutian di Selama. Tidak perlu stress fikir jalan kemana dan bagaimana ke sana. Sedar-sedar dah sampai ke lokasi aktiviti tepat pada masanya.
RUMAH REHAT SELAMA INN PENGINAPAN SELESA DI SELAMA, PERAK

Di Selama, anda akan dapati hanya ada satu sahaja lampu isyarat sahaja di simpang empat. Daerah ini masih kekal suci dan tidak terganggu dengan pembangunan yang tidak terancang seperti di tempat lain. Landscape di Selama masih terancang dengan kehijauan flora dan fauna. Kawasan Lata dan Air Terjun di jaga rapi. Kebersihan nombor satu.
Udara di Selama nyaman dan kebanyakan lokasi untuk anda bergambar adalah percuma. Namun, untuk membuat aktiviti, lagi sekali Ruby sangat menyarankan anda pergi bersama pemandu pelancong yang bertauliah. Keselamatan anda adalah keutamaan.
Di Selama, penginapan selesa dan sesuai untuk pengembara solo, berkeluarga atau bersama kumpulan besar adalah di Selama Inn @ Rumah Rehat Selama. Ruang tempat letak kereta banyak. Lobi beroperasi 24 jam. Ada wifi di setiap bilik. Dobi segera pun ada. Makanan yang disediakan oleh Chef pun sedap. Ahh rindu Nasi Lemak. Pagi-pagi sejuk dan redup. Macam bercuti dekat oversea uolsssss.

KADAR DAN JENIS BILIK DI SELAMA INN
Selama INN @ Rumah Rehat Selama mempunyai 4 jenis bilik iaitu Villa, Bilik VIP, Bilik Chalet dan Bilik Biasa. Harga setiap bilik ini terbahagi kepada dua. Harga pada hari biasa dan hari minggu. Kedua-dua harga berbeza kerana kapasiti tempahan pada hujung minggu, cuti umum dan cuti sekolah mendapat sambutan menggalakkan.

Secara total di Selama INN terdapat 24 bilik untuk keselesaan anda bercuti. Setiap bilik ini dilengkapi dengan katil bersaiz Queen atau Single, televisyen LCD, penghawa dingin.
VILLA (1 unit) :
Sebuah katil bersaiz queen
Sebuah almari 4 pintu
Sebuah televisyen LCD
Sebuah penghawa dingin
Satu set meja solek
BILIK VIP (1 Unit) :
Sebuah katil bersaiz
queen
Sebuah almari 4 pintu
Sebuah almari kecil 2 pintu
Satu set sofa
Sebuah televisyen LCD
Sebuah mini peti ais
Sebuah penghawa dingin
Sebuah pemanas air (
water heater)
BILIK CHALET (4 Unit) :
Sebuah katil bersaiz
queen
Sebuah katil bersaiz
single
Sebuah almari 4 pintu
Sebuah televisyen LCD
Sebuah penghawa dingin
Satu set kerusi kayu
BILIK BIASA (18 Unit) :
Sebuah katil bersaiz
queen
/ 2 katil bersaiz Single
Sebuah televisyen LCD
Sebuah penghawa dingin
Satu set meja solek
Ruby dan Kak Nazirah menginap di dalam bilik yang sama iaitu Bilik 108. Di ruang balkoni kami menghadap taman permainan. Tapi kami tidak berksempatan main di situ. Hahaha. Balik bilik je terus mandi dan solat. Kalau lepas dinner, pulang ke bilik dan solat. Lepas tu terus tidur. Di dalam bilik kami tersedia Sejadah. Kami memang tidak bawa sejadah travel. Nasib baik di Selama INN ada sejadah.

Bilik kami ada satu katil queen dan Ruby memilih di bahagian yang ada soket elektrik. Sebab mudah nak sambung extension plug. Boleh cas telefon Samsung Galaxy S23+ dan Galaxy Watch4 terus. Maaf kawasan bersepah kat tepi katil. Travel dengan bag hiking macam tu la kan. Hahahaha. Pertama kali travel tanpa luggage. The struggle is real!
Di Selama INN ni paling Ruby suka adalah perkhidmatan dobi ekspress. RM 5 untuk 1kg pakaian. Ruby punya pakaian 2kg, jadi RM 10 sahaja bayar. Mereka basuh, keringkan dan lipat. Syukur ada perkhidmatan macam ni. Sebab lepas watwr rafting kalau pakaian basah, memang tidak boleh nak masuk dalam bag ku. Wuwuwuwuwu.
Nanti Ruby pun ada plan nak datang bercuti ke Selama, mudah kalau menginap di Selama INN sebab pakaian mandi air terjun bersama anak-anak boleh dibasuh dan dikeringkan sebelum pulang ke Kuala Lumpur kan?

Selama Inn @ Rumah Rehat Selama
Jalan Besar Selama,
34600 Selama, Perak
Hubungi: 011-1070 4960
“Program Lawatan Produk Eko-Pelancongan (Homestay, Water Rafting, Climbing, Caving) di Selama - Gopeng, Perak Darul Ridzuan pada 6-9 Disember 2022 merupakan anjuran Unit Nature Adventure, Tourism Malaysia dengan kerjasama Unit Pelancongan Majlis Daerah Selama, Selama Rafting dan Gua Tempurung Extreme. Diharap dengan perkongsian ini dapat membantu anda untuk merancang percutian ke Selama & Gopeng, Perak.”


HIJABISTAHUB PERKENAL JENAMA SOULTAN UNTUK KOLEKSI BAJU MELAYU
 | Assalammualaikum semua! Pada 2 Mar 2023 telah berlangsung pertunjukan fesyen dari jenama HijabistaHub bagi memperkenalkan koleksi raya 2023 yang menampilkan Baju Melayu Soultan dan Kurung Klasik.
Kesemua koleksi busana raya 2023 diperagakan dengan dekorasi royal bak istana kayangan. Ini menunjukkan bahawa pakaian tradisional kita tidak akan ditelan zaman. Ia adalah jati diri kita sebagai masyarakat melayu Islam. Setuju jika Ruby mengatakan ramai lelaki di luar sana akan auto kacak bergaya apabila memakai baju melayu? Nak tahu benar atau tidak, anda boleh lihat koleksi pakaian yang digayakan oleh selebriti dan influencers semasa acara ini berlangsung.
Malah Kurung Klasik juga tampak mempersona digayakan di pentas peragaan. Siapa bilang gadis melayu tak menawan...  Tak menarik hati tiada memikat... ewahh nyanyi lagu Jamal Abdillah pula kan. Dapatkan baju raya anda sekeluarga di HijabistaHub sekarang okay? Stok makin susut Ruby tengok di laman web dan tiktok. Hahaha.
HIJABISTAHUB PERKENAL JENAMA SOULTAN UNTUK KOLEKSI BAJU MELAYU

Dari kiri, Aeril Zafrel, Encik Ahmad Syafiq Hilmi; Pengarah HijabistaHub, Puan Wanie Elena; Pengasas HijabistaHub dan Wawa Zainal
HijabistaHub merupakan sebuah jenama pakaian wanita yang sudah mula bertapak sejak tahun 2016. Pertunjukkan fesyen yang diadakan ini merupakan acara yang julung kalinya diadakan setelah 8 tahun berada di dalam industri fesyen tanah air. Jenama yang saban tahun membina nama ini mungkin tidak asing lagi bagi kaum wanita terutamanya.

Acara tersebut telah berlangsung di JW Mariott Hotel, Kuala Lumpur bertemakan Royale Night dan dihadiri lebih daripada 300 jemputan yang kebanyakkannya merupakan selebriti terkemuka dan pempengaruh media sosial.
JENAMA SOULTAN UNTUK BAJU MELAYU
Pembukaan acara berkenaan dimulakan dengan memperkenalkan satu jenama baru iaitu Soultan yang membawakan koleksi Baju Melayu. Jenama Soultan ini merupakan hasil kolaborasi bersama pelakon popular tanah air, Aeril Zafrel. Perbarisan berpanji yang membawa keris ke pentas utama membuka tirai sebagai simbolik pelancaran kepada jenama berkenaan.

HIJABISTAHUB DAN SOULTAN DIBAWAH SATU BUMBUNG YANG SAMA

Menurut
Encik Ahmad Syafiq Hilmi; Pengarah HijabistaHub
, "HijabistaHub bermula pada tahun 2016 yang diasaskan oleh Puan Wanie Elena. Kemudian saya menyertai HijabistaHub setelah menamatkan perkhidmatan sebagai penjawat awam. Pada ketika itu, kami masib belum mendirikan rumahtangga.
2023 merupakan tahun ke-8 HijabistaHub. Permulaan HijabistaHub dari awal adalah secara sendirian tanpa bantuan modal dan kewangan. Kami bermula kosong, kemudian dari berdua, sekarang kami ada 100 orang pekerja. Pada tahun 2017 dan 2018 adalah tahun yang mencabar kerana terlalu selesa sehingga tidak mahu belajar tentang perniagaan dalam talian dan media sosial. Stok berbaki dan hutang keliling pinggang. HijabistaHub terus bangkit dengan bantuan dari keluarga dan kenalan. 2019 dan 2020 adalah tahun kami dikenali ramai dan mendapat perhatian semua. Ia adalah permulaan buat kami.
Ramai menyukai koleksi pakaian yang kami sediakan walaupun nama jenama HijabistaHub seakan-akan hanya untuk tudung sahaja. Namun, lama kelamanaan, kami menyediakan pakaian untuk sesisi keluarga dengan pilihan lebih trendy dan masih mengekalkan nilai tradisional. Sepanjang pandemik COVID-19, HijabistaHub terus bertahan dan meneruskan perniagaan seperti biasa dengan peningkatan pelanggan dari seluruh Malaysia dan luar negara.
Tahun 2021 adalah permulaan kami bekerjasama buat pertama kali bersama Wawa Zainal, hasil kejayaan pada tahun itu diteruskan pada tahun 2022 dan disertai oleh Aeril Zafrel untuk koleksi baju melayu HijabistaHub.
Pada tahun 2023, jenama Soultan diwujudkan untuk mengasingkan di antara HijabistaHub yang fokus kepada pakaian wanita. Walau bagaimana pun, platform jualan masih dikekalkan di HijabistaHub.
Baju Melayu Aeril Zafrel diberi nafas baru dengan elemen lebih kemelayuan yang menampilkan butang baju melayu
custom
 berbentuk keris. Maka, itulah kisah tertubuhnya jenama Soultan." jelasnya.
AERIL ZAFREL CEREWET KE?

Menurut
Aeril Zafrel
, "Nama Soultan ini adalah pilihan beliau semasa perbincangan suatu ketika dulu. Saya pilih Soultan sebab ia lambang kemegahan, kelelakian dan Soul itu jiwa. Soultan itu kebanggaan apabila dipakai. Sebelum ini saya custom baju melayu dengan HijabistaHub. Label baju melayu HijabistaHub macam tak kena. Nak bawa nama Hijab seperti tak sesuai. Maka lahirlah Soultan.
Saya mempunyai pengalaman menjual baju melayu selama 5 tahun dan saya tahu ramai akan tetap menyukai Baju Melayu tradisional untuk dipakai di pagi raya nanti. Potongan cantik, warna menarik dan material selesa. Pasti ramai menyukainya.
Saya memang sangat cerewet dan Encik Syafik mengetahuinya. Saya ingin baju melayu yang selesa dan keselesaan ini saya ingin para pengguna juga menikmatinya pada hari raya nanti. Baju Melayu sentiasa di hati kita semua. Sesiapa pakai Baju Melayu Soultan akan automatik
handsome
.
Baju Melayu Soultan tersedia dalam 18 warna kesemuanya. Material Zara memeri dan mesra wudhu. Ada zip sorok di bahagian pergelangan tangan dan sisi kanan baju. Setiap pembelian akan menerima butang baju melayu berbentuk keris dan sapu tangan untuk diletakkan di poket bahagian dada kiri.
Baju Melayu Soultan tersedia dari saiz
XS hingga 2XL
.
Harga bermula dari RM 189 - RM 269
. Dapatkan di butik, secara dalam talian dan di Absolut Bazaar X Festival Gaya Raya 2023 yang bakal berlangsung pada 14-17 April 2023 di MITEC", jelasnya.
SKETSA PUTERI SALJU DAN 7 ORANG KERDIL
Kisah-kisah puteri di dalam kartun Disney's sentiasa terpahat di hati kita semua. Malah, apabila ia di angkat sebagai persembahan dalam transisi pentas fesyen. Kisahnya lebih jelas bahawa setiap insan dilahirkan berpasangan.
Jangan hanya faham bahawa dengan ciuman, akan menyedarkan Puteri Salju. Tetapi fahami simbol kekeluargaan. Nostalgia raya pasti menggamit memori. Jadi, dapatkan pakaian raya anda sekeluarga segera! Beli awal, tak kalut.

BAJU MELAYU SOULTAN UNTUK ANAK DAN BAPA
Penghasilan Baju Melayu Soultan bukan hanya untuk orang dewasa sahaja. Malah ia juga tersedia untuk anak-anak lelaki. Warna yang sama dan material yang sama.

KLASIK RAYA BY HIJABISTAHUB
Selain itu, pelbagai koleksi pakaian bagi wanita yang ditampilkan dalam pertunjukkan berkenaan yang berunsurkan elemen moden klasik dengan sentuhannya yang begitu menawan.
Dalam pada itu, turut ditampilkan empat koleksi eksklusif daripada artis wanita popular Wawa Zainal yang mempunyai keunikannya yang tersendiri. Kehadiran beberapa orang kerdil dengan mengusung Wawa Zainal ke pentas utama menjadikan gimik yang sangat istimewa sebelum pengenalan kepada koleksi berkenaan.
Koleksi yang ditampilkan oleh HijabistaHub ini membuktikan bahawa kualiti dan karya jenama tempatan juga mampu untuk berada setanding dengan hasil karya jenama antarabangsa diluar sana. Dalam ucapan oleh pengarah HijabistaHub juga menyebut bahawa impian mereka yang ingin direalisasikan untuk membawa jenama ini lebih jauh dan lebih dikenali.
Pada tahun ini, HijabistaHub menampilkan sebanyak 34 koleksi pakaian wanita yang boleh digandingkan bersama pakaian kanak-kanak perempuan. Malah, warna tersebut juga terdapat pada koleksi Baju Melayu Soultan. Tona warna yang sama di antara pakaian dewasa dan kanak-kanak memudahkan anda untuk berpakaian sedondon pada Aidilfitri nanti.
HIJABISTAHUB TEJA KURUNG

Teja Kurung terdapat dalam empat warna iaitu Black, Dusty Pink, Misty Blue dan Green Tea.
TEJA KURUNG DEWASA
Harga: RM 209
Saiz: XS - 4XL
TEJA KURUNG KIDS
Harga: RM 129
Saiz: Terdapat 6 saiz dari usia 1 - 12 Tahun. (1-2, 3-4, 5-6, 7-8, 9-10 dan 11-12)
HIJABISTAHUB TAHIRA KEBAYA

Tahira Kebaya terdapat dalam lima warna iaitu
Lilac, Aqua Blue, Dusty Pink, Burgundy
dan
 Black
TAHIRA KEBAYA DEWASA
Harga: RM 249
Saiz: XS - 2XL
TAHIRA KEBAYA KIDS
Harga: RM 139
Saiz: Terdapat 6 saiz dari usia 1 - 12 Tahun. (1-2, 3-4, 5-6, 7-8, 9-10 dan 11-12)
HIJABISTAHUB DAHLIYA KEBARUNG

Dahliya Kebarung terdapat dalam empat warna iaitu Burnt Orange, Black, Nude dan Brown.
DAHLIYA KEBARUNG DEWASA
Harga: RM 199
Saiz: XS - 2XL
DAHLIYA KEBARUNG KIDS
Harga: RM 129
Saiz: Terdapat 6 saiz dari usia 1 - 12 Tahun. (1-2, 3-4, 5-6, 7-8, 9-10 dan 11-12)
HIJABISTAHUB VANESSA KURUNG

HIJABISTAHUB KAMILIA KURUNG

HIJABISTAHUB SEROJA KEBARUNG

KOLEKSI RAYA HIJABISTAHUB

Turut ditampilkan dalam pertunjukkan fesyen ini barisan selebriti-selebriti antaranya ialah
Alif Aziz & Bella Astilah, Mawar Rashid & Raf Yaakob, Amyra Rosli & Iman Troye.
 Tidak ketinggalan mereka memperkenalkan barisan pempengaruh media social yang tidak asing lagi iaitu,
Ryan Bakery & Boss James
 selain persembahan oleh
Anuar Zain, Ernie Zakri & Syamel.
Kemeriahan sambutan pertunjukkan festyen berkenaan turut dirasai oleh semua yang hadir.
ANUAR ZAIN

ERNIE ZAKRI & SYAMEL

IZWANI MERICAN

IMAN TROYE

RYAN BAKERY

BOSS JAMES

AERIL ZAFRIL DAN WAWA ZAINAL

ALIF AZIZ DAN BELLA ASTILLAH

MAWAR RASHID DAN RAF YAAKOB

AMAR BAHRIN DAN AMYRA ROSLI

FAUZI NAWAWI DAN LISDAWATI

HIJABISTAHUB RASMI SEBAGAI OFFICIAL BRONZE PARTNER 2023 KELAB BOLA SEPAK SELANGOR
Kelab Bola Sepak Selangor, Selangor FC telah mengumumkan HijabistaHub sebagai rakan rasmi atau ‘Official Bronze Partner’ terbaru bagi mengharungi Liga Malaysia musim 2023 selepas selesai majlis menandatangani dokumen perjanjian kerjasama antara kedua-dua belah pihak pada 27 Januari 2023.

Kerjasama ini bakal menyaksikan penjenamaan HijabistaHub akan dipamerkan dibelakang jersi Selangor FC, selain di stadium pada hari perlawanan, aset digital Selangor FC, potensi penghasilan produk bersama serta penampilan pemain Selangor FC untuk produk mereka.
DAPATKAN KOLEKSI RAYA HIJABISTAHUB SEKARANG!
Sementara itu, HijabistaHub juga mengumumkan sebahagian koleksinya sudah boleh didapati di laman web rasmi mereka www.HijabistaHub.com dan butik mereka di Setia Alam, FourSeason Kuala Lumpur, Kelantan dan booth mereka di Plaza Angsana, Johor Bahru. Jangan lupa untuk ikuti mereka di platform media sosial untuk segala info yang terkini.
MENGENAI HIJABISTAHUB
Ditubuhkan pada 2016, HijabistaHub merupakan syarikat jenama pakaian tempatan memfokuskan pada pakaian yang sederhana moden, canggih dan kontemporari bersesuaian untuk kaum wanita dan lelaki masa kini.
Dimiliki oleh pasangan suami isteri iaitu Encik Ahmad Syafiq Hilmi, Pengarah HijabistaHub dan Puan Wanie Elena, Pengasas HijabistaHub.
Kini, HijabistaHub memiliki tiga butik di semenanjung Malaysia, HijabistaHub melengkapkan keperluan penting dalam almari pakaian seseorang kerana setiap koleksi diutamakan dengan keselesaan, praktikal dan serba boleh dan juga melengkapkan pakaian seisi keluarga untuk lelaki, wanita dan kanak-kanak.
HIJABISTAHUB
 |
FACEBOOK
 |
INSTAGRAM
 |
TIKTOK


ADAKAH ANDA TAHU APA ITU NIKOTIN?

Adakah Anda Tahu Apa Itu Nikotin?
| Assalammualaikum para semua pembaca. Hari ini Ruby ingin berkongsi tentang Nikotin, kajian yang telah Ruby laksanakan bertahun dan tidak pernah berkongsi maklumat yang telah Ruby perlolehi. Sebagai manusia, kita dituntut untuk mengetahui apa yang berlaku disekeliling kita. Tambahan pula dikelilingi dengan perokok sejak dari kecil.
Oleh kerana itu, Ruby mula mengambil tahu tentang kebaikan, keburukan dan manfaat merokok. Ternyata ia lebih banyak keburukan kerana ia memudaratkan kesihatan dan orang yang tersayang. Jadi, Ruby berharap anda semua menerima pandangan dan kajian Ruby ini dengan hati terbuka ya.
Adakah Anda Tahu Apa Itu Nikotin?
Nikotin, Nikotin Oh! Nikotin. Sejak Ruby lahir, Nikotin ini dah biasa dalam kehidupan Ruby. Ruby adalah "Perokok Pasif" yang bermaksud, hidup bersama perokok. Kehidupan dipenuhi asap dan bau yang tidak menyenangkan. Adakalanya diserang semput dan asthma. Alhamdulillah ia hanyalah Intermittent asthma sahaja.
Semasa Ruby tingkatan 1 di sekolah menengah, pelajar di beri satu naskah buku yang bertajuk
Rokok Dan Kesihatan
. Ia adalah buku dari kumpulan penyelidik Universiti Sains Malaysia. Ruby masih menyimpan buku tersebut sehingga ke hari ini. Pendedahan buku itu tentang bahayanya rokok telah membuka minda Ruby. Ruby fikir, rokok adalah perkara normal dikalangan masyarakat. Sebenarnya TIDAK!
Buku itu diterbitkan untuk mempromosi gaya hidup sihat dbermula dari kalangan kanak-kanak. Ini kerana, pendedahan awal tentang rokok memberi pelajar seperti Ruby tahu isi kandungan dalam sebatang rokok. Ia lebih jelas dan telus. Pada zaman kini, VAPE pula diperkenalkan. Rokok dalam versi
e-cigarette
. Jenuh juga ingin mendidik perokok dan vaper tegar, akhirnya Ruby hanya menjaga diri sendiri dan keluarga.
Apa Itu Nikotin?
Nikotin ialah bahan larut air dan boleh diekstrak dengan membiarkan hirisan daun tembakau direndam dalam air selama 12 jam. Nikotin juga ialah sejenis sebatian organik yang dijumpai secara semulajadi di dalam pokok tembakau. Tahukah anda, bahawa daun tembakau mempunyai kandungan nikotin paling tinggi? Sebanyak 0.6–3.0% daripada berat kering tembakau dianggarkan terdiri daripada nikotin.
Nikotin adalah ketagihan dan berisiko.
Nikotin, walaupun ketagihan dan berisiko, bukan penyebab utama penyakit yang berkaitan dengan merokok.
Nikotin bukanlah penyebab utama penyakit berkaitan merokok.
Nikotin berlaku secara semula jadi pada daun tembakau.
Nikotin akan menyebabkan kesan farmakologi, termasuk peningkatan kadar jantung dan tekanan darah.
Selain dari daun tembakau, nikotin juga terdapat pada tanaman seperti kentang dan tomato.
Nikotin dapat diserap melalui paru-paru, mulut atau kulit.
Wanita hamil atau menyusu tidak boleh mengambil produk mengandungi nikotin.
Orang yang menghidap penyakit jantung, tekanan darah tinggi atau diabetes tidak boleh mengambil produk mengandungi nikotin.
Nikotin mencetuskan pembebasan Dopamine
Kanak-kanak di bawah umur tidak boleh mengambil produk tembakau atau nikotin.
Asap tembakau, bukan nikotin, adalah penyebab utama penyakit yang berkaitan dengan merokok.
Kesan Nikotin Kepada Diri Sendiri Dan Masyarakat.
Nikotin akan menyebabkan anda ketagihan, di mana setiap batang rokok mengandungi 2 mg nikotin yang disedut. Pada kepekatan rendah, bahan ini bertindak sebagai bahan perangsang, maka kandungannya dalam rokok merupakan salah satu sebab utama rokok digemari dan dijadikan tabiat selain tembakau mentah. Walaupun kandungan nikotin dalam rokok amat sedikit, pengguna masih boleh membentuk kebergantungan fizikal terhadap nikotin.
Sejak Kementerian Kesihatan Malaysia bersungguh-sungguh memerangi bahaya merokok, pelbagai inisiatif telah dilaksanakan. Ketika itu, baru Ruby sedar bahaya selalu bersama dengan perokok. Paling Ruby ingat adalah semasa zaman bekerja dan rajin ke seminar. Waktu paling mudah untuk mendekati panel dan berkenalan dengan sesiapa yang anda ingin kenali adalah ketika sesi berehat.

Ia adalah masa untuk semua peserta dan panel berehat sama ada minum kopi, makan-makan, solat, ke tandas atau merokok. Rata-rata, ramai yang merokok. Jadi, dari situ hubungan sosial bertukar kad nama berlaku. Pada mulanya Ruby join sebab nak berkenalan dengan mereka, mencari pelabur dan sembang berkenaan proposal. Peluang keemasan orang kata.
Jadi, secara automatik. Ruby adalah perokok pasif. Nampak tak? Ruby selalu selsema dan tidak sihat selepas itu. Ia adalah tanda bahawa paru-paru kita tidak boleh menerima asap. Jika teruskan tabiat begini, mungkin akan lebih teruk
"lung infection"
.
Di atas nasihat doktor, Ruby cuba sedaya upaya mengelak asap
 rokok, kerana yang paling memudaratkan bukan nikotin atau tembakau, tetapi adalah asap rokok yang dibebaskan oleh perokok semasa mereka membakar tembakau atau rokok mereka.
 Paling risau, apabila kita sakit, dan berjangkit kepada anak-anak pula. Satu keluarga tidak sihat. Sangat membimbangkan.
Rokok VS Vape.
Adakah anda tahu perbezaan di antara rokok dan vape? Ramai orang serta undang-undang mengatakan ia adalah perkara sama, tetapi hakikatnya ia adalah berbeza. Ini sangat penting, agar anda memahami bagaimana Nikotin terhasil dari dua cara berbeza ini. Nikotin tersebar dari rokok dengan membakar tembakau, yang menghasilkan asap dan mengeluarkan bahan berbahaya.
Manakala untuk Vape, Nikotin terhasil dengan memanaskan cecair, yang tidak menimbulkan asap. Pilihan terbaik adalah berhenti dari produk nikotin dan tembakau, tetapi bukan satu-satunya pilihan! Kami ingin memastikan semua orang mengetahui tentang pilihan mereka, dan perbezaan penting antara mereka.
Rokok
Rokok Cerut
Rokok Paip
Shisha
Vape / E-Cigarette
Ambil Tahu, Agar Warisan Keturunan Kita Lebih Berilmu.
Percaya atau tidak, sebenarnya bahawa ramai perokok tidak mengetahui keburukan merokok semasa mereka mula "cuba-cuba" merokok. Iya, ramai dari kalangan kawan-kawan Ruby mula merokok semasa di bangku sekolah. Ruby sebagai pengawas sekolah, sering menangkap pelajar merokok di bilik air. Ketika itu, guru disiplin juga pening kepala dengan keadaan begitu. Rokok di awal usia remaja. Dari mana punca dan bagaimana mendapat rokok tersebut?
Apabila di tanya, ramai mengatakan yang mereka melihat ayah merokok. Jadi, pelajar berasa perkara itu biasa.
Ruby: Bagaimana dapat stok rokok?
Pelajar: Curi-curi ambil dari ayah punya rokok.
Setibanya Ruby di bilik Guru Disiplin, soalan yang sama ditanya oleh guru. Guru juga bertanya, adakah ayah mengetahui?
Pelajar: TIDAK
Apabila sudah terkantoi begitu, guru disiplin wajib menjalankan proses untuk bertemu ibu bapa. Disitu akan bermula pertengkaran di antara ibu bapa dan anak. Memang situasi yang menyedihkan, niat guru ingin memaklumkan, bukan atas niat untuk memalukan.
Ia hanya pertemuan di antara mereka. Tetapi suara si ayah agak kuat menengking si anak. Mungkin si ayah malu. Tapi, anak itu lagi malu kerana dimarahi dan dia masih tidak faham. Kenapa aku dimarahi? Sedangkan rokok itu kepunyaan ayah. Melihat ayah merokok sejak dari kecil. Keliru...
"Maka, si anak memberontak. Lagi dia sedih, lagi dia degil. "
Setiap hari, Ruby menangkap pelajar yang sama merokok. Sudah menjadi kebiasaan pula si anak buat begitu. Ruby nak tegur, risau tersalah cara. Tetapi sempat berbual. Kali ni stok dari mana? Dari abang mat pit lepak tepi tangga flat aku.
Astaghfirullahalazim mengucap panjang. Semakin parah, dia sudah mula bergaul dengan orang yang salah. Sebab dia masih di bangku sekolah menengah, kenapa berkawan dengan mat pit. Bagaimana pelajaran dan masa depan dia? Kesiannya.
Ruby memaklumkan kepada guru disiplin. Termenung sekejap cikgu. Serius tanggungjawab guru sudah berat di sekolah, jika campur masalah peribadi pelajar. Ia menjadi sesuatu yang besar. Risau kali ini ibu bapa marah pelajar lagi kan.
Dari pengalaman di sekolah, Ruby mula belajar sesuatu. Jika inginkan persekitaran bebas dari Nikotin, Ruby kena ambil tahu. Banyak perkara dalam kehidupan Ruby kontra dengan apa yang Ruby plan. Ruby hentikan kebiasaan. Mencari calon suami tidak merokok. Berkawan dengan beberapa orang sahaja.
Ada di antara mereka merokok tetapi mempunyai adab merokok depan Ruby. Maknanya mereka tidak merokok berdekatan. Pergi ke kawasan lapang. Ruby menghormati mereka. Saudara mara yang merokok, Ruby tidak mendekati ketika mereka sedang merokok. Beri ruang kepada mereka.
Diri kita sendiri perlu tahu hak apa yang kita nak. Sangat positif kan?
Harm Awareness Association (HAA)
Sepanjang kehidupan kita, kita keliru dengan boleh atau tidak. Betul bukan? Apabila dah buat, mesti alamak tak boleh la rupanya! Kalau sempat berubah, Alhamdulillah. Jika dah mudarat, diri kita kena kuat untuk berubah. Melalui Harm Awareness Association (HAA), Ruby baru tahu ada perkara yang kita sebenarnya keliru tetapi mengamalkan.
Tahu tak, Harm Awareness Association ditubuhkan sebagai sebuah persatuan bebas yang berada di barisan hadapan dalam mengurangkan bahaya serta risiko dalam setiap aspek kehidupan. HAA bekerjasama dan memperjuangkan hak pengguna dengan memberi mereka banyak maklumat dan membuat orang ramai lebih mengetahui tentang inisiatif pengurangan risiko.
Ini disebabkan oleh kurangnya maklumat mengenai topik yang relevan bagi rakyat Malaysia. HAA yakin, mempunyai kesedaran mengenai bahaya dan bagaimana mengurangkannya adalah penting. Terlalu banyak maklumat yang ada ketika ini bertentangan dan sering menimbulkan kekeliruan - yang menyebabkan rakyat salah membuat keputusan. Dalam dunia berita palsu yang berterusan ini, HAA ingin memastikan bahawa orang ramai tidak menjadi mangsa andaian yang salah.
Sejajar dengan perjuangan HAA untuk mengurangkan kemudaratan dalam kehidupan seharian bagi rakyat Malaysia - HAA berusaha untuk memaklumkan kepada rakyat Malaysia mengenai Artikel Bahasa Inggeris dan Bahasa Melayu di bawah bahagian UPDATES kami.
Harm Awareness Association menyokong tujuan memastikan orang ramai sedar bahawa mereka mempunyai pilihan, sama ada untuk berhenti atau mengurangkan merokok, perancangan keluarga, dan masalah yang berkaitan dengan kesihatan.
Apa yang HAA mahukan adalah agar setiap pengguna, terutama di Malaysia dapat membuat keputusan yang tepat yang akan mengurangkan keburukan yang dilakukan oleh kebiasaan dan tindakan mereka yang mungkin merugikan mereka dalam jangka pendek dan jangka panjang.
Tahukah anda terdapat lebih daripada 7,000 bahan kimia yang terdapat dalam asap rokok? Itu sangat membimbangkan, terutamanya apabila terdapat lebih dari 9 juta perokok di seluruh Malaysia.
Oleh itu, cubalah beralih ke alternatif yang kurang memudaratkan dari sekarang jika anda tida, anda pasti boleh!
Rujukan:
https://www.who.int/home/search?indexCatalogue=genericsearchindex1&searchQuery=nicotine&wordsMode=AnyWord
HAA
 |
FACEBOOK
 |
INSTAGRAM


BUTIK KEENAM NAELOFAR DI KL EAST MALL SYURGA BUAT MUSLIMAH
 | Assalammualaikum semua! Pada 30 Jun 2022 yang lalu telah berlangsung perasmian Butik Naelofar di KL East Mall dan ini merupakan butik ke enam jenama Naelofar. Tahniah Ruby ucapkan kepada seluruh pasukan Naelofar. Ruby pun turut tumpang gembira dan berbangga! Akhirnya ada Butik Naelofar berdekatan rumah! Yahooo!
Jenama Naelofar sentiasa memandang maju kehadapan agar dapat memberi pengalaman membeli-belah luar biasa kepada pelanggan kesayangan. Pemilihan butik di KL East Mall adalah kerana lokasi yang paling mendapat respons dari para peminat busana jenama Naelofar selain daripada ramai usahawan  jenama tempatan yang turut berada di sini.

BUTIK KEENAM NAELOFAR DI KL EAST MALL SYURGA BUAT MUSLIMAH
Lokasi strategik Butik Naelofar di KL East Mall menjadikan aksesnya mudah untuk pembeli dari kawasan Gombak, Selayang, Wangsa Melawati, Wangsa Maju, Setiawangsa, Ampang, Bentong Pahang dan mereka yang melalui Lebuhraya MRR2 untuk pulang ke kampung. Anda boleh hadir ke butik yang hanya di tingkat bawah (GF) bersebelahan pintu masuk utama KL East Mall. Oh ya! Pasti Pelajar Universiti Islam Antarabangsa (UIA) suka dengan pembukaan cawangan Naelofar di sini. Dekat, mudah dan selesa dikunjungi!
Butik Naelofar sebelum ini telah beroperasi baik di
Luxe Boutique TTDI, Setia City Mall, One Utama Shopping Centre, Isetan KLCC, dan SOGO KL.
 Kini, anda boleh ke Butik Naelofar di KL East Mall yang lebih dekat dengan masyarakat di wilayah timur
Greater Kuala Lumpur.

KL East Mall adalah pusat membeli-belah yang menawarkan pengalaman membeli-belah seisi keluarga dengan kepelbagaian fesyen, muzik, gaya hidup, kosmetik, seni dan syurga makanan. Ia adalah nadi bagi timur Kuala Lumpur.
Oleh kerana itu, jenama Naelofar berani ‘GO FAR’ untuk pembukaam butik keenam dengan sokongan dari semua pihak. Malah, penglibatan #NaelofarBabes juga membantu meningkatkan populariti perniagaan dengan sentiasa bersiap sedia memiliki koleksi terkini dari jenama Naelofar.
Naelofar mengumumkan pelancaran rasmi kedai keenam mereka di KL East Mall, Kuala Lumpur. Menyediakan pintu gerbang moden kepada busana muslimah, pelancaran butik keenam itu telah dirasmikan oleh
pengasas, Noor Neelofa Mohd Noor bersama Pengarah Urusan, Mohamed Aqief Mohd Noor, dan Ketua Pengarah Eksekutif, Kho Min Jee.
 Kedai dibuka secara rasmi kepada umum bermula Khamis, 30 Jun 2022.
WITH NAELOFAR, EVERY WOMAN CAN GO FAR
Berpegang teguh pada moto mereka yang mapan iaitu
“With Naelofar, every woman can Go Far”
, kedai serba baharu ini menampilkan lanjutan daripada pengaruh konsep minimalis jenama yang dikenali dengan mudah di seluruh cawangan kedai sedia ada Naelofar. Dipamerkan dalam padanan tekstur sederhana dalam kontemporari.
Ruang seluas 2,400 kaki persegi dipenuhi dengan produk terlaris Naelofar, koleksi terbaru, bilik persalinan yang luas, tempat duduk yang selesa dan reruai foto menarik untuk Instagram, di samping menawarkan pengalaman membeli-belah yang menarik untuk #NaelofarBabes apabila mereka berkunjung.

Noor Neelofa, pengasas Naelofar
, berkata, “Sejak awal penubuhan kami, kami telah mengimpikan untuk mengembangkan kedai kami di seluruh Malaysia buat masa sekarang. Walau bagaimanapun, kami terpaksa menangguhkan banyak rancangan kami semasa COVID-19 menyerang bukan sahaja negara, tetapi dunia. Hari ini, saya sangat teruja untuk melihat impian ini menjadi kenyataan, bermula dengan kedai ini dan banyak lagi pada masa akan datang.
Kami teramat berterima kasih kepada #NaelofarBabes kami untuk sokongan yang mereka berikan kepada kami semenjak dari awal penubuhan kami yang telah membawa kami kepada detik ini pada dasarnya. Kami berharap kami dapat membalas budi mereka dengan membantu mereka ‘Go Far’ bersama Naelofar.”
KOLEKSI TERKINI NAELOFAR BERSEMPENA SAMBUTAN HARI RAYA AIDIL ADHA
Bagi memeriahkan perasmian cawangan keenam, Naelofar turut melancarkan koleksi Aidil Adha secara eksklusif kepada pengunjung KL East Mall. Pelanggan berkesempatan menjadi di antara pembeli terawal sebelum ia di jual pada 9 malam secara dalam talian.
Pengunjung berpeluang menikmati akses awal ke Set Hadiah Najma Mini Sejadah, Najma Sejadah, Set Telekung Amal dan Abaya Renda Lara Crepe – semuanya sempena menyambut Hari Raya Aidil Adha.
Naelofar Eid Al-Adha Merchandises:
1. Set Hadiah Najma Mini Sejadah: RM169

2. Najma Sejadah: RM95

3. Amal Telekung Set: RM249

4. Lara Crepe Lace Abaya: RM329
NAJMA MINI SEJADAH GIFT SET

NAJMA SEJADAH

AMAL TELEKUNG SET

LARA CREPE LACE ABAYA

SUASANA BUTIK NAELOFAR KL EAST MALL
Saat melangkah masuk ke butik ini, Ruby berasa selesa dan tenang dengan dekorasi yang dipaparkan. Penjarakan rak dan produk memudahkan kita untuk melihat, memegang dan merasai tekstur setiap produk. Ia syurga buat Muslimah. Jom ikut Ruby melihat setiap sudut butik Naelofar.

Pelanggan boleh datang ke cawangan terbaharu Naelofar untuk mengetahui dan membeli-belah koleksi terkini serta menikmati tawaran eksklusif dalam kedai dari semasa ke semasa.
Naelofar KL East Mall
LOT. G1-37,
Tingkat Bawah,
KL East Mall,
Jalan Lingkaran Tengah 2,
53100 Kuala Lumpur
Waktu Operasi: 10 pagi hingga 10 malam setiap hari.
PROMOSI PEMBUKAAN DAN MENANG HADIAH DARI NAELOFAR
Semasa di majlis perasmian ini, pihak Naelofar telah memberi 10% diskaun kepada semua produk yang terdapat di Butik Naelofar dengan syarat pembelian hanya dari jam 10 Pagi hingga 1 Petang sahaja. Ruby tidak melepaskan peluang untuk memiliki koleksi shawl dan square Disney X Naelofar - Alice in Wonderland. Kemudian square Monogram Mania. Gara-gara emcee Daphe Iking pakai warna ni. Lawa betul!

Ruby juga menyertai cabaran menumpul Naelofar pin. Walaupun pemalu nak minta pin dari tetamu yang hadir. Dapat lah dua biji. YES NO YES NO. Haha.

Alhamdulillah Ruby menang Najma Mini Sejadah Gift Set - Aurora. Dapat bergambar dengan Neelofa dan Datin Noor Kartini. Ruby pemalu nak bergambar dengan idola sebab tahu mereka sibuk dengan sesi wawancara. Kali terakhir Ruby dapat bergambar dengan Neelofa ketika acara Johnson & Johnson tahun 2013. Menggamit memori, 2022 lihatlah Neelofa sekarang. MasyaAllah sangat terinspirasi dengan kejayaan beliau.
MENGENAI NAELOFAR
Naelofar ialah jenama fesyen muslimah Malaysia yang diasaskan oleh selebriti dan usahawan terkemuka Malaysia, Neelofa pada tahun 2014. Naelofar sentiasa memastikan pilihan produk mereka adalah berkualiti premium dan mampu milik. Naelofar memiliki jalinan penjualan yang luas melalui saluran dalam talian, naelofar.com dan cawangan kedai Luxe Boutique TTDI, Setia City Mall, One Utama Shopping Centre, Isetan KLCC, SOGO KL, dan lebih daripada 100 stokis sah seluruh dunia. Naelofar ialah jenama fesyen muslimah yang terkenal di Malaysia dan juga merangkumi negara-negara seperti Singapura, Indonesia, Dubai, Jerman, United Kingdom, Amerika Syarikat serta banyak lagi.
NAELOFAR
 |
SHOPEE
 |
FACEBOOK
 |
INSTAGRAM


ANWAR: THE UNTOLD STORY PENGORBANAN UNTUK KELUARGA DAN RAKYAT MALAYSIA
 | Assalammualaikum semua! Pada 8 Mei 2023 yang lalu Ruby telah hadir ke Tayangan Perdana filem Anwar, The Untold Story. Ia merupakan filem mengenai Perdana Menteri Malaysia ke-10 (PMX) pada ketika YAB Dato' Seri Anwar Ibrahim sedang menyandang jawatan sebagai Menteri Pendidikan, Menteri Kewangan dan Timbalan Perdana Menteri Malaysia.
Rakyat Malaysia sememangnya mengetahui kisah perjuangan PMX kerana ramai yang membesar dengan kisah beliau. Secara jujurnya, Ruby dan arwah Abah mengikuti kisah PMX. Sama ada ia benar atau fitnah, kami tetap terus menyokong Reformasi kerana semangat beliau ingin membantu rakyat dan negara.
ANWAR: THE UNTOLD STORY PENGORBANAN UNTUK KELUARGA DAN RAKYAT MALAYSIA

Politik yang mana tidak akan dikaitkan dengan isu peribadi? Ia ibarat bergelar selebriti, kita menjadi hak milik masyarakat. Kisah dari lahir telah ketahui umum, malah sehingga seluruh keturunan kita diadili. Itulah cabaran dan ujian apabila menyertai politik. Pengorbanan dari ibu bapa, anak-anak, suami isteri, sahabat dan kenalan. Semuanya memainkan peranan penting apabila kita mengejar kejayaan dalam politik. Pasti ada insan di kiri kanan depan dan belakang terus mengharapkan kejayaan setelah melalui pelbagai fasa jatuh bangun bersama.
Namun, apa yang menarik perhatian umum adalah bagaimana insan bernama isteri terus bersama suami walau pelbagai dugaan melanda. Perasaan risau, takut, sedih, kecewa, gembira, tegas dan kuat secara automatik akan membuatkan isteri bangkit demi mempertahankan suami, melindungi anak-anak dan meneruskan perjuangan untuk negara tercinta.
Lakonan Acha Septriasa sebagai YB Dato' Seri Dr.Wan Azizah Binti Wan Ismail adalah figura yang amat Ruby nantikan wataknya di dalam filem Anwar: The Untold Story. Bagaimana beliau seorang ibu menggalas tanggungjawab membesarkan 6 orang anak, menyertai politik dan menyandang jawatan Timbalan Perdana Menteri 2018-2020. Mungkin kisah Kak Wan kita boleh angkat sebagai filem tokoh seterusnya?
Farid Kamil membawa watak sebagai YAB Dato' Seri Anwar Ibrahim pada masa muda sememangnya sesuai dengan gaya dan cara beliau. Boleh dikatakan Anwar Ibrahim adalah menteri yang kacak pada zaman beliau dan disayangi ramai. Ada beberapa watak penting tidak diketengahkan semasa perjuangan beliau, namun kita perlu faham bahawa keseimbangan dalam sesebuah filem tokoh amat penting agar ia relevan.
Manakala watak Hasnol Rahmat sebagai Tun Dr Mahathir Mohamad juga memberi impak yang jelas dari cara percakapan, pakaian dan ekpresi wajah. Memang pelakon Gred A lah. Ruby bangga filem begini disediakan oleh produksi filem Indonesia. Jika produksi filem Malaysia yang menghasilkan filem tokoh begini pasti dianggap bias dan pro kepada sesuatu parti politik.
Pada pendapat Ruby, Pengarah Viva Westi berjaya menggambarkan filem ini mengikut garis masa tahun tersebut. Latar masa, fesyen pakaian 90-an, jenis kenderaan, perabot pejabat, telefon lama, bahasa pertuturan dan komitmen para pelakon bagi menjayakan watak. Hasil filem lebih nostalgik dan menyentuh jiwa. Jika diberi lebih masa, mungkin filem ini sehebat filem tokoh Habibie & Ainun. Al-Fatihah buat Allahyarham B.J. Habibie dan Allahyarhamah Hasri Ainun Habibie. Semoga roh mereka dicucuri rahmat.
Filem Anwar: The Untold Story ini sangat best bagi Ruby. Ruby faham minat seseorang terhadap sesebuah naskah filem amat subjektif. Tetapi, kita harus belajar menghormati pendapat masing-masing.
ANWAR: THE UNTOLD STORY

Tajuk :
ANWAR: THE UNTOLD STORY
Genre :
Flem Biografi Tokoh
Pengarah :
Viva Westi
Penerbit :
Zulkiflee Anwar Haque @ Zunar
Syarikat Penerbitan :
Yusrych Global Sdn Bhd | DMY Creation | Bianglala Entertainment
Bahasa :
Bahasa Melayu
Durasi Filem :
90 minit
Klasifikasi:
Umum
Tarikh Tayangan di Pawagam :
18 Mei 2023
Barisan Pelakon:
Farid Kamil
 sebagai YAB Dato' Seri Anwar Ibrahim
Hasnul Rahmat
 sebagai YAB Tun Mahathir Mohamad
Acha Septriasa
sebagai YB Dato' Seri Dr. Wan Azizah
Saskia Chadwick
 sebagai Nurul Izzah Anwar
Dewi Irawan
 sebagai Che Wan (ibu Anwar)
Piet Pagau
 sebagai Ibrahim (bapa Anwar)
Gisellma Firmansyah
 sebagai Nurul Nuha Anwar
Felice Lovely Hidayat
 sebagai Nurul Iman Anwar
Azzahra Annasera
 sebagai Nurul Hana Anwar
Trailer:
SINOPSIS FILEM ANWAR: THE UNTOLD STORY
Filem ini mengisahkan jatuh bangun perjuangan YAB Dato' Seri Anwar Ibrahim dalam dunia politik terutama dalam membanteras rasuah. Filem yang diusahakan sejak Ogos 2011 ini telah siap dan sedia untuk ditayangkan. Set masanya ialah dari tahun 1993 sehingga September tahun 1998. Di adaptasi dari kisah sebenar, jalan ceritanya adalah mengenai Anwar Ibrahim yang tegas dan konsisten menolak berbagai jenis imbuhan dan wang tunai dari pihak-pihak tertentu.

Juga bagaimana dia enggan menggunakan wang rakyat untuk melindungi syarikat anak pemimpin tertentu yang kerugian berbilion ringgit. Ini kerana ketika itu, banyak syarikat di Malaysia yang terkesan dengan situasi Krisis Ekonomi Asia 1997. Demi melindungi Malaysia, tindakan tegas dan sama adil perlu dilaksanakan.
Kerana itu dia difitnah dengan sebuah konspirasi besar, dipecat, dipukul secara brutal di dalam lokap gelap dan dibiarkan tanpa rawatan perubatan hingga beberapa hari. Dari seorang menteri kewangan terbaik yang berjaya membebaskan Malaysia dari belenggu hutang, akhirnya meringkuk di dalam penjara.

YAB PERDANA MENTERI HADIR KE TAYANGAN PERDANA
Kehadiran YAB Dato' Seri Anwar Ibrahim dan isteri ke tayangan perdana Anwar: The Untold Story sememangnya dinantikan oleh rakyat Malaysia. Sama ada sebagai petugas media, tetamu VIP, pekerja di sekitar Pavilion KL dan orang awam. Ternyata semua amat mengalu-alukan kehadiran Perdana Menteri Malaysia.
Acara karpet merah diaraikan dengan sangat gilang gemilang. Ruang iklan di Pavilion Tower berhampiran
water fountain
terpapar poster filem Anwar: The Untold Story.

Filem ini diarahkan oleh Viva Westi penulis lakon layar serta pengarah.  Beliau adalah penerima anugerah Pengarah Terbaik dalam Festival Filem Indonesia 2008 dan di antara hasil seni file. beliau adalah filem
Rayya, Cahaya di Atas Cahaya
 dan
Mursala
.

Menurut Viva Westi, filem Anwar: The Untold Story bukanlah 100% penceritaan semula peristiwa yang benar, tetapi dia gembira jika penonton dapat memperoleh beberapa kebenaran daripada filem itu.
Pengarahnya, Viva Westi berkata,  “Filem ini mula menjalani sesi penggambaran pada Ogos 2021 dengan kajian terperinci mengenai tokoh Datuk Seri Anwar Ibrahim. Tidak dinafikan rakyat Indonesia sendiri mengenali dengan beliau kerana memiliki hubungan baik dengan negara Indonesia.
Kami cuba sedaya mungkin untuk mengetengahkan kisah benar kepada penonton dengan situasi dan keadaan ketika waktu reformasi. Syukur filem ini akhirnya siap dan menunggu masa tayangan,”
Filem Anwar: The Untold Story dibintangi oleh pelakon tempatan Malaysia Farid Kamil Zahari sebagai watak utama iaitu YAB Dato' Seri Anwar Ibrahim. Filem ini dihasilkan di Indonesia dan pelakon terkenal Indonesia Acha Septriasa memegang watak sebagai YB Dato' Seri Dr.Wan Azizah Binti Wan Ismail. Selain Malaysia, filem ini turut dirakam di Indonesia dengan kos RM10 juta.

Bagi Zulkiflee Anwar Haq yang bertindak selaku Penerbit Eksekutif, dia menjadikan aktiviti perangi rasuah sebagai ramuan utama filem terbabit.
Setelah melakukan perbincangan dengan produksi, semuanya mengambil kata sepakat untuk menjadikan elemen tersebut sebagai plot penceritaan filem berkenaan.
“Kajian terhadap filem ini sudah diadakan sejak 2011 dan ketika itu saya fikir kita perlukan filem sebegini. Namun, disebabkan banyak halangan jadi kita tidak dapat melakukannya.
“Akhirnya setelah beberapa bersabar, filem ini sudah siap. Filem ini adalah satu-satunya filem yang tidak mengikuti naratif pemerintah ketika itu. Jadi agak sukar untuk mengambil pengarah tempatan dan disebabkan itu lebih mudah bekerja dengan pengarah dari Indonesia,” ujarnya.
YAB DATO' SERI ANWAR IBRAHIM AKAN TERUS PERANGI RASUAH

PM berikrar untuk terus perangi rasuah selepas tayangan khas ‘Anwar, The Untold Story’. Perdana Menteri YAB Dato' Seri Anwar Ibrahim tidak dapat menahan rasa sebak selepas menonton filem biografi ‘Anwar, The Untold Story’ semasa acara tayangan media khas dan VIP di Dadi Cinema Pavillion KL 8 Mei 2023.
Perdana Menteri mengimbau kembali kenangan perjuangannya memerangi ketidakadilan dan rasuah menerusi filem satu jam 30 minit arahan pengarah Viva Westi Indonesia yang turut menghadiri acara tayangan khas tersebut.

Anwar yang turut mengadakan sidang akhbar dengan media tempatan dan antarabangsa selepas menonton filem itu berkata beliau amat terharu kerana dapat mengimbau kembali episod penting dalam hidupnya serta memuji kebolehan pelakon serta pengarah kerana berjaya membawa wataknya.

“Ini cerita yang mesti diceritakan, perjuangan menentang rasuah perlu diteruskan. Sekarang saya menjadi perdana menteri, saya mahu menyelamatkan negara ini dan memerangi rasuah dan perangi mereka bersungguh-sungguh," katanya dengan disambut tepukan gemuruh.
Filem tersebut, berlatarbelakangkan tahun 1993 hingga 1998 mendedahkan kisah Anwar sebagai Timbalan Perdana Menteri dan Menteri Kewangan Malaysia sambil menonjolkan perjuangannya yang secara konsisten menentang amalan rasuah tetapi berakhir di penjara.

Filem Anwar: The Untold Story terbitan Yusrych Global Sdn Bhd dan DMY Creation selaku pengedar rasmi. DMY Creation adalah sebuah syarikat yang mengedar filem antarabangsa dan tempatan serta penganjur rancangan hiburan langsung utama.
Pengasas dan pengerusi
DMY Creation Datuk Mohamed Yusoff
 menggalakkan orang ramai untuk menonton filem tersebut bagi merasai perjuangan yang dilalui perdana menteri dan menyaksikan sekilas perjalanannya yang merupakan salah satu perubahan politik paling luar biasa dalam sejarah Asia Tenggara moden.
"Kami berharap semua terutama golongan belia menyokong dan menonton filem ini untuk mengetahui perjuangan sebenar perdana menteri kita. Filem ini menunjukkan kepentingan membasmi rasuah di negara ini," katanya.

Anwar menonton filem itu bersama beberapa ahli keluarga terdekat termasuk mereka dari industri hiburan, tokoh politik dan selebriti. Seramai 1,870 tetamu termasuk 500 media tempatan dan antarabangsa menonton filem tersebut di 13 dewan khusus.
Antara yang menghadiri majlis tersebut adalah Datuk Seri Dr Wan Azizah Wan Ismail, penyanyi Malaysia Datuk Seri Siti Nurhaliza, Menteri Komunikasi dan Digital Fahmi Fadzil, pemuzik, pelakon dan artis Datuk M Nasir, pelakon dan penerbit veteran Fauziah Ahmad Daud, pengasas dan pengerusi DMY Creation Datuk Mohamed Yusoff, penulis lirik dan penulis skrip prolifik Habsah Hassan, penerbit filem tempatan Datuk Yusof Haslam dan pembuat filem popular Datuk David Teo.

Turut hadir pada majlis itu ialah pengerusi eksekutif Kuala Lumpur Pavilion Sdn Bhd Puan Sri Cindy Lim, Pengarah Urusan Yusrych Global Yusry Makmor.
MENJAGA CINTAMU NYANYIAN DATUK SERI SITI NURHALIZA
Datuk Seri Siti Nurhaliza Tarudin bekerjasama dengan komposer terkenal Indonesia, Andi Rianto. Ia merupakan impian beliau dan tercapai menerusi lagu "Menjaga Cintamu" yang merupakan lagu
Official Sound Track
 (OST) bagi filem "Anwar: The Untold Story".
Filem "Anwar: The Untold Story" adalah sentuhan pengarah dari Indonesia, Viva Westi dan terbitan Bianglala Entertainment sementara lagu berjudul
Menjaga Cintamu ciptaan Andi Rianto dan lirik oleh Sekar Ayu Asmara.

Menurut Siti, dia sudah lama mahu bekerjasama dan menyanyikan lagu ciptaan komposer hebat dari seberang itu.
“Saya sudah lama menyimpan hasrat untuk bekerjasama dan menyanyikan lagu ciptaan Andi dan peluang yang diberikan ini sangat bermakna.
“Saya berterima kasih kepada Penerbit Eksekutif, Zukiflee Anwar Haque atau Zunar dan pengarah dari Indonesia, Viva Westi kerana memberikan kepercayaan kepada saya menyanyikan lagu "Menjaga Cintamu".
“Saya adalah penyanyi dan tugasan saya adalah menyanyi. Pada masa sama, saya juga mempunyai ramai peminat di Indonesia.
“Saya jarang menolak untuk menyampaikan lagu-lagu OST sebelum ini. Apabila pihak penerbit filem ini datang bertemu dengan pengurusan saya, mereka menawarkan saya untuk menyanyikan lagu ini.
“Saya juga mendapat penerangan mengenai filem "Anwar, The Untold Story". Proses perbincangan juga berjalan dengan lancar,” katanya.
Mengenai lagu "Menjaga Cintamu", kata Siti, walaupun dia menyanyikan lagu OST filem "Anwar" tetapi lagu itu menggambarkan isteri Perdana Menteri, Datuk Seri Dr Wan Azizah Wan Ismail dan secara amnya untuk wanita yang setia dalam mencintai pasangan mereka.
“Saya terima tawaran untuk menyanyikan lagu 'Menjaga Cintamu' kerana yakin dengan kekuatan lagu ini serta tertarik dengan mesej kesetiaan wanita itu.
“Saya juga memahami lagu dan lirik 'Menjaga Cintamu' ini menceritakan mengenai kesetiaan dan pengorbanan seorang wanita.
"Kebetulan juga saya memang dalam fasa menerbitkan album terbaharu,” katanya.
Berkongsi pengalaman di studio, kata Siti, proses rakaman lagu "Menjaga Cintamu" berlangsung selama sejam dan Andi sendiri yang menjaga vokal dan menerbitkannya.
“Ia satu pengalaman baharu dan saya akui gementar kerana pertama kali bekerja dengan Andi dan menyampaikan lagu ciptaan komposer hebat sepertinya.
“Saya juga berdepan dengan cabaran untuk menyampaikan lagu 'Menjaga Cintamu' di studio kerana suara saya masih dalam proses pemulihan akibat kesan jangka panjang virus COVID-19.
“Saya sudah berusaha sebaiknya untuk menyampaikan lagu itu dengan baik. Proses rakaman dibuat di Malaysia iaitu di Cranky Music, milik komposer Aubrey Suwito,” katanya lagi.
Ditanya perbezaan bekerjasama dengan komposer Indonesia seperti Andi, kata Siti, setiap kali masuk studio, ia adalah pengalaman dan guru berharga baginya.
“Saya bersyukur kerana sering menyanyikan lagu-lagu dari komposer Indonesia dan sedikit sebanyak, saya sudah memahami cara mereka bekerja.
"Apabila menyampaikan lagu, mereka memberi tunjuk ajar dan pastinya mahu yang terbaik daripada penyanyi, begitu juga dengan Andi.
“Saya juga merakamkan lagu ini selama sejam dan Andi juga terkejut kerana biasanya proses rakaman membabitkan selama dua jam atau lebih.
"Namun, lagu Menjaga Cintamu memang senang masuk ke dalam hati dan dapat saya nyanyikan dalam tempoh tidak begitu lama,” katanya. -
Sumber Media Hiburan

Tayangan umum filem ‘Anwar: The Untold Story’ akan ditayangkan di semua pawagam utama di seluruh negara mulai
18 Mei 2023.

Seronok menonton filem biografi dan tokoh Malaysia kan? Harap lepas ni ada sambungan, lepas tu ada filem YAB Tun Mahathir Mohamad dan isteri, kisah perjalanan karier seni Dato' Sri Siti Nurhaliza dan lain-lain kisah inspirasi dari negara tercinta kita Malaysia. Suka gaya yang dipersembahkan oleh produksi filem Indonesia. Best kan?
#AnwarTheUntoldStorybyDMY


Bunyi adalah pilihan peribadi, yang bermaksud bahawa walaupun pengalaman mendengar lagu yang sama dapat memberikan kepuasan kepada orang yang berbeza-beza. Walaupun tujuannya adalah untuk mencerminkan ketepatan sesuatu melodi, fitur
equalizer
 akan menyesuaikan frekuensi dengan pilihan pengguna. Agar ia dapat menghasilkan pengalaman mendengar dengan lebih hebat.

Tahun ini, Samsung melancarkan
Galaxy Buds2
, yang dilengkapi dengan kemampuan prestasi yang optimum selain ringkas dan ringan.  Penyesuaian
equalizer
 dalam Galaxy Buds2 dilakukan dengan kerjasama pemuzik terkenal Charli XCX untuk memastikan ia memberi pelbagai pilihan suara yang benar-benar halus.
Pengalaman Pembikinan Video Galaxy Buds2 Bersama Charli XCX Dan Rahsia Di Sebalik Fine-tuned Equalizer
Bilik berita Samsung bertemu dengan pemaju Galaxy Buds2 untuk mengetahui tentang kerjasama mereka dengan Charli XCX dan melodi menarik yang disesuaikan dengan
earbud
 terbaru Samsung.
Keaslian Bunyi - Mesej Dari Galaxy Buds2 Kepada Pengguna

Dari kiri, Byungmin Lee, Kihun Kim, Yunjin Ham, dan Saejin Cha, pemaju dan pemasar untuk Galaxy Buds2 dari Samsung’s Mobile Communications Business.
Samsung telah menetapkan standard baru untuk prestasi
earbud
 tanpa wayar canggih dengan pelancaran setiap produk baru dalam siri Galaxy Buds. Ia juga berusaha untuk memberikan spesifikasi canggih lain yang khas untuk
earbud
 yang hebat. Berkat usaha ini, siri
Galaxy Buds
 telah menerima ulasan kualiti suara yang hebat dari peminat audio.
"Selain dirancang untuk memberikan kualiti suara yang sangat baik secara tetapan biasa, Galaxy Buds2 juga dirancang dengan cermat agar sesuai dengan pilihan pengguna yang bervariasi," kata Kihun Kim.
"Kami mahu orang semakin luas mendapat manfaat daripada kelebihan tersebut."

Yunjin Ham dari Kumpulan Pemasaran Digital di Samsung’s Mobile Communications Business
Pembangun Galaxy Buds2 bekerjasama dengan artis terkenal, Charli XCX, yang terkenal dengan kehebatan muziknya dan aktif di media sosial menjadikannya calon yang ideal untuk projek ini.
"Kami ingin membawa pemuzik yang benar-benar terhubung dengan orang ramai," kata Yunjin Ham. "Kami juga berpendapat bahawa Charli XCX yang bergaya dan kreatif sangat sesuai dengan Galaxy Buds2."
Secara amnya, pakar mengkaji produk selepas pelancarannya. Namun kali ini, para pembangun berunding dengan artis dari peringkat pembangunan.

 "Kami meminta selebriti untuk mencuba Galaxy Buds2 pada tahap awal dan kemudian bekerjasama dengannya untuk memperbaiki produk sedemikian rupa sehingga mereka akan melakukan muzik yang mereka mainkan dengan adil," jelas Saejin Cha.
Kerjasama Dengan Charli XCX Untuk Menyempurnakan ‘Bass Boost’ Dan Fine-Tuned Equalizer

Kihun Kim dari Kumpulan Audio; Samsung Electronics’ Mobile Communications Business
Orang ramai mempunyai keutamaan mereka sendiri ketika mendengar muzik, ada yang lebih suka treble yang tajam dan yang lain lebih mengutamakan bass yang hebat. Oleh itu, ciri
equalizer
 membawa pengalaman mendengar yang lebih menggembirakan kepada pengguna dengan membenarkan mereka memilih bahagian suara kegemaran mereka.
Galaxy Buds2 menyediakan enam mod penyamaan -
‘Normal’ (yang memberikan kesan yang hampir dengan suara asli), ‘Bass boost’, ‘Soft’, ‘Dynamic’, ‘Clear’ dan ‘Treble boost’.
 Mod peningkatan bass, khususnya, dioptimumkan melalui kerjasama dengan Charli XCX. "Charlie XCX sangat berpuas hati dengan Galaxy Buds2," kata Kihun Kim.
"Dia mengatakan bahawa dia sangat menyukai suara yang kuat dari mod penguat Bass, tetapi alangkah baiknya jika setiap suara dapat dibezakan dengan lebih jelas. Kami mengambil maklum balasnya dan menyempurnakan
equalizer
 sehingga suara Charli XCX menonjol dan dilengkapi dengan bass yang hebat."

Charli XCX memakai Galaxy Buds2 sambil merakam video muzik untuk lagu barunya 'Good Ones'.
Baru-baru ini, Samsung dan Charli XCX telah meneruskan kerjasama mereka dari jauh. Charli XCX juga memberikan idea mengenai warna dan reka bentuk earbud, dan telah menyarankan agar dia ingin memakai Galaxy Buds2 dalam video musik barunya, yang akan dilancarkan pada 2 September.
"Bass dan vokal memukau di Charli XCX's lagu baru 'Good Ones', "kata Yunjin Ham. "Saya ingin mengesyorkan agar pengguna mengaktifkan mod peningkatan Galaxy Buds2 Base ketika mendengar lagu ini."
Pembangun telah berkongsi petua
equalizer
 lain untuk membantu pengguna memperkayakan pengalaman mendengar mereka. Mereka mengesyorkan agar pengguna menggunakan mod Normal ketika mendengarkan kebanyakan jenis musik, termasuk lagu-lagu pop, dan mereka menggunakan mod peningkatan Treble ketika mereka ingin menonjolkan suara penyanyi. Apabila pengguna mendengarkan muzik atau ingin memusatkan perhatian pada satu instrumen selama solo, mereka harus mencuba mod Hapus, sementara mod Dinamik disarankan untuk muzik orkestra.
"Bunyi adalah selera setiap individu," kata Kihun Kim. "Jadi, dari menetapkan tetapan biasa untuk mod mana yang harus didengarkan pengguna, lebih baik membiarkan pengguna memilih mod kegemaran mereka. Adalah idea yang baik bagi pengguna untuk mendengar pelbagai lagu dalam satu mod untuk mengetahui lagu mana yang mereka sukai juga. "
Rahsia Kualiti Suara Luar Biasa: Harman Target dan Pembesar Suara 2 Hala
Peranan asas
earbud
 adalah menyampaikan audio sedekat mungkin dengan suara asli yang mereka mainkan. Untuk siri Galaxy Buds, syarikat audio terbesar di dunia Harman International menetapkan standard sejauh kualiti suara dengan sasaran Harman dalam telinga. Matlamat sasaran Harman adalah memberikan kualiti yang setara dengan apa yang akan disampaikan oleh pembesar suara kelas atas dalam persekitaran pendengaran yang ideal.
"Sasaran Harman adalah hasil penelitian yang dilakukan dalam jangka waktu yang panjang untuk mencari spektrum suara yang ideal untuk pengguna," jelas Kihun Kim. "Galaxy Buds2 memberikan pengalaman mendengarkan sistem audio Hi-Fi dalam bentuk
earbud
."

Byungmin Lee dari
Advanced TWS Lab
 di Samsung Electronics’ Mobile Communications Business
Pemacu 2 arah di Galaxy Buds2 membolehkan mereka memberikan suara yang sangat seimbang - dari bass dinamik hingga treble yang jelas
. Para pembangun hadir dengan pemacu 2-arah ringkas untuk mengekalkan prestasi pemandu dan juga menjadikan penyelesaiannya cukup kecil untuk dimasukkan ke earbud padat.
"Biasanya, anda memerlukan pemandu yang hebat untuk prestasi yang sangat baik," kata Byungmin Lee. "Tetapi kami dapat mempertahankan prestasi hanya menggunakan komponen kecil, tetapi juga mencapai keseimbangan antara reka bentuk dan fungsi."
Selain memberikan kualiti suara yang halus, ini juga menjadikan suara video lebih jelas. Para pembangun juga memeriksa seberapa baik isi kandungan buku audio yang disampaikan oleh Galaxy Buds2, dengan Byungmin Lee memberikan beberapa petua berguna.
"Adalah idea yang baik untuk menggunakan mod peningkatan Treble ketika mendengarkan kandungan yang terutama terdiri dari berbicara, seperti TV dan rancangan pelbagai, dan video YouTube," kata Lee. "Untuk media yang terdiri dari suara efek khas, seperti ASMR, pengguna harus menggunakan mod Clear atau Dynamic untuk meningkatkan pengalaman mereka."
Nikmati Bunyi Hebat Untuk Lebih Lama Dengan Keselesaan Dan Kesinambungan Yang Luar Biasa.

Saejin Cha dari Wearable Product Planning Group di Samsung Electronics’ Mobile Communications Business
Fakta bahawa pengguna sering memakai earbud tanpa wayar untuk jangka masa yang panjang bermakna keselesaan adalah perkara yang sangat penting. Oleh itu, para
pembangun telah berusaha untuk menjadikan
earbud
 Galaxy Buds2 ringan dan senyaman mungkin sehingga pengguna tidak akan mengalami sebarang ketidakselesaan
, walaupun memakai
earbud
 untuk jangka masa yang panjang.
"Fitur 'Galaxy Earbud Fit Test' baru-baru ini ditambahkan ke aplikasi Galaxy Wearable," lapor Saejin Cha. "Ini memungkinkan pengguna untuk memeriksa sama ada mereka memakai earbud mereka dengan betul atau tidak."
Dengan kekerapan perjumpaan dalam talian dan kuliah dalam talian yang semakin meningkat, prestasi mikrofon juga harus berkembang. Pembangun memanfaatkan pembelajaran mesin untuk menghilangkan bunyi statik dan membolehkan mikrofon menyampaikan suara pengguna dengan lebih jelas.
Connectivity
 telah ditingkatkan di
Galaxy Buds2 juga, dengan
earbud
 yang serasi dengan semua jenis peranti, termasuk telefon pintar, PC dan tablet.

Rekaan Galaxy Buds2 juga direka padat tanpa menjejaskan prestasi mereka. Dengan memberikan sejumlah mod
equalizer
 yang disempurnakan,
earbud
 ini disiapkan untuk menaikkan bar sejauh pengalaman mendengar yang luar biasa. Mengenai aspirasinya mengenai Galaxy Buds2, Yunjin Ham berkata, "Kami akan terus bekerja keras untuk menjadikan Galaxy Buds sebagai
standard
 penyampaian bunyi di kalangan selebriti yang mencipta muzik."
Selebriti dan kolaborator global Charli XCX juga telah berkongsi pendapat bagaimana Galaxy Buds2 membolehkan pengguna menyesuaikan tetapan audio mereka sendiri dan semakin menggemari muzik walau didengari berulang kali.
Untuk maklumat lanjut mengenai kerjasama dengan Samsung, lihat temu ramah di sini:
Untuk maklumat lebih lanjut mengenai Galaxy Buds2, sila lawati:

Samsung Galaxy Buds2 | Samsung Malaysia